Đukanović: Cilj protesta je promjena vlasti, velikosrpski nacionalizam traje vjekovima – Borba\nĐukanović: Cilj protesta je promjena vlasti, velikosrpski nacionalizam traje vjekovima\nZakon o slobodi vjeroispovijesti ničim ne ugrožava svetinje bilo koje crkve, ili vjerske zajednice, i njih će i dalje koristiti vjernici, poručio je predsjednik Crne Gore Milo Đukanović u intervjuu sarajevskoj TV “Face”.\nĐukanović je kazao da je Zakon dobar pravni akt kojim se Crna Gora dodatno harmonizuje sa evropskim sistemom vrijednosti.\n“Ljudi kroz novoustanovljene protestne litije protestuju protiv državne politike Crne Gore i riječ je o jednom pitanju koje nije crkveno, po meni nije više ni pitanje odnosa države i crkve. Ja bih rekao, strogo političko pitanje, i na toj političkoj platformi danas su upregnuti interesi raznih struktura koje djeluju protiv države Crne Gore, i protiv njenog građanskog koncepta”, kazao je Đukanović.\nDodao je da velikosrpski nacionalizam nije od juče i da ne ugrožava Crnu Goru od vremena aktuelnog predsjednika i političke garniture u Beogradu, nego je, kako navodi, to jedna pojava koja traje vjekovima.\n“Predsjednik Srbije je izrazio svoj vrijednosni stav o protestima u Crnoj Gori čiji je jedan od ciljeva, deklarisanih neupitno, promjena vlasti u Crnoj Gori. U redu, primamo k znanju i naravno odredićemo se prema tome, svojim odnosom prema Srbiji, prema njenoj političkoj sceni”, kazao je Đukanović.\n“Moramo podsjetiti da je 530.000 ljudi u biračkom spisku Crne Gore, pod pretpostavkom da je ovih svih 70.000 punoljetno, a vidjećete kada pogledate malo, koliko je tu djece, nažalost izmanipulisane djece, moramo se zaista zapitati, pa dobro imaju li pravo ovih 460.000 na svoj stav, daleko sam od pomisli da svi podržavaju vlast, ali biće ipak da se ne slažu sa takvim izražavanjem stava o državi, o njenom karakteru i o odnosu države i vjerskih\nBošković vrijeđa: Amfilohije je biznismen, drago mi je što sa Ristom Radovićem ne dijelim politička ubjeđenja!


Novogodišnji koncert Dečje filharmonije | Glas javnosti\nPočetna > Kultura > Novogodišnji koncert Dečje filharmonije\nNovogodišnji koncert Dečje filharmonije\nBEOGRAD - Beogradska dečja filharmonija održaće u sredu 14. decembra u Kolarčevoj zadužbini humanitarni Novogodišnji gala koncert, povodom petogodišnjice postojanja tog orkestra, najavili su danas organizatori.\nSpecijalni gost biće violinista Jovan Kolundžija, a prihod sa koncerta namenjen je pomoći najtalentovanijoj deci iz Srbije koja sviraju klasičnu muziku.\nNa repertoaru su virtuozne solističke i orkestarske kompozicije Mocarta, Bramsa i Betovena, Čajkovskog, Sarasatea, Vivaldija i Baha, ali i poznate melodije u aranžmanu mladog violiniste Kristijana Petrovića iz Beogradaske Dečje filharmonije.\nKoncert organizuje Fond "Deca deci", koji je pokrenut 2007. godine uz podršku Skupštine grada Beograda. Članovi fonda su učenici osnovnih i srednjih muzičkih škola, talenti sa brojnim priznanjima i nagradama dobijenim na domaćim i inostranim takmičenjima.\n"Vikinzi" novi istorijski priručnik\nRuski balet u Centru "Sava"\nRoman nobelovca Saramaga "Smrt i njeni hirovi"


Deveti po redu Samit ministara finansija, guvernera i poreskih uprava regiona održava se od 29. septembra do 01. oktobra 2022. u hotelu Splendid u Bečićima. Tema ovogodišnjeg Samita je „Finansijska i monetarna stabilnost regiona u uslovima izraženih geopolitičkih rizika“. Tradicionalno, Samit predstavlja najveći godišnji regionalni finansijski i monetarni skup i ima za cilj razvoj dijaloga i unapređenje saradnje svih finansijskih institucija regiona.\nKao i prethodnih osam godina, Samit će biti organizovan uz saglasnost i podršku gospodina Radoja Žugića ispred Centralne banke Crne Gore i crnogorskog ministra finansija gospodina Aleksandra Damjanovića.\nViše informacija o Samitu, panel sesijama, uslovima učešća, kao i načinu prijave možete pronaći na web stranici Samita


Može li tročlana porodica da se prehrani sa 500 dinara dnevno\nPred početak pregovora države i sindikata o povećanju minimalne cene rada sindikalci su kao jedan od razloga za podizanje minimalca naveli zapanjujući podatak da minimalna korpa namirnica danas u Srbiji košta 36.000 dinara. Koliko je to malo, pokazuje podatak da u nju, između ostalog, ulazi samo osmina čokolade. Zbog toga je predsednik Sindikata „Nezavisnost” Zoran Stojiljković izjavio da bi bilo prirodno tražiti da niko ne radi za platu manju od 300 evra. Šta zapravo sadrži minimalna potrošačka korpa i koliko je novca potrebno da se zadovolje minimalne potrebe tročlane porodice?\n27.08.2018 u 07:55\nOd 1. septembra bez halogenih sijalica u EU\nJoš jedna u nizu zabrana, zbog zaštite životne sredine u Evropskoj uniji, otežaće Evropljanima svakodnevni život. Halogene sijalice od 1. septembra odlaze u istoriju posle 60 godina upotrebe. Kako piše „Gardijan”, prelaz na skuplju ali na duge staze jeftiniju rasvetu neće se dogoditi preko noći – halogenke će se prodavati još neko vreme dok ne budu potrošene zalihe dobavljača, a očekuje se da će građani iskoristiti poslednju priliku da naprave kućne rezerve. Dakle, u radnjama neće biti obustave prodaje, ali nije dozvoljena nova proizvodnja za to tržište. Halogene sijalice od „običnih” sa užarenom niti (koje su u EU takođe zabranjene) razlikuju se po vrsti vlakna ali i stakla od kojeg su napravljene.\nMinimalac približiti potrošačkoj korpi\nSavez samostalnih sindikata Srbije zatražiće da nova minimalna cena rada bude veća za oko 11.000 dinara u odnosu na sadašnju koja iznosi 24.024 dinara, što znači da bi minimalni radni sat umesto 143 dinara koliko sada košta ubuduće vredeo 209 dinara. Na pitanje kako su došli do ovih 11.000 dinara, Ljubisav Orbović, predsednik Saveza samostalnih sindikata Srbije (SSSS), kaže da je to jedini način da se minimalac približi minimalnoj potrošačkoj korpi koja je u aprilu iznosila 36.637,79 neto dinara, što je za 12.000 manje od sadašnjeg minimalca. On je skeptičan da će uspeti za toliko da povećaju minimalac, jer se poslodavci u najavi protive tome, ali dodaje da neće pristati ni na predlog poslodavaca da se cena rada poveća samo za procenat rasta BDP-a plus rast inflacije, jer bi to bila


Gradsko stambeno preduzeće raspisalo je konkurs za najlepši ulaz u Beogradu, a pravo učešća imaju svi stanari, čija se zgrada nalazi u sistemu održavanja tog gradskog preduzeća,i koji pošalju tri fotografije.\nNavodi se da fotografije svog ulaza stanari mogu poslati u „Inbox Instagram stranice JP Gradsko stambeno“, ili ih mogu lično dostaviti u koverti u pisarnicu direkcije JP Gradsko stambeno, u ulici Danijelova 33, do 04. septembra.\n„JP Gradsko Stambeno organizuje konkurs -Najlepši ulaz- u želji da podstakne kulturu stanovanja i ukaže na njen uticaj na svakodnevni život građana. Pobednici će biti proglašeni drugog oktobra, na Svetski dan stanovanja. Stanari najlepšeg ulaza dobijaju plaketu, ali i vredne nagrade za zgradu, u skladu sa njihovim konkretnim potrebama“, izjavio je Igor Ćurčić, portparol preduzeća.\nVećina Beograđana, njih skoro 90 odsto, smatra da ima dobre odnose sa komšijama u zgradi i da lako postižu dogovore koji se tiču njenog očuvanja, ukazuje ovo preduzeće, a na osnovu rezultata ankete sprovedene među više od 400 sugrađana iz deset gradskih opština, u februaru ove godine.\nTags: Gradsko stambeno preduzeće, konkurs, najlepši ulaz


Dan online - Hronika: Pali zbog šverca dva kila heroina - 2019-04-15\nHronika U BEOGRADU UHAŠENI ČLANOVI KRIMINALNE GRUPE „AMERIKAÂ ”, NA ČELU SA CRNOGORCEM VESELINOM RAIČEVIĆEM\nAkcija hapšenja Pali zbog šverca dva kila heroina\nCrnogorski državljanin Veselin Raičević (57), zvani Meda, koji slovi za vođu ozloglašenog klana „Amerika”, uhapšen je juče u Beogradu sa još nekolicinom pripadnika te kriminalne grupe zbog šverca heroina.\nPrema pisanju medija, Raičević i njegova kriminalna grupa se dovodi u vezu sa brojnim nerasvijetljenim ubistvima u Srbiji, a sumnja se i da stoji iza ubistva nekadašnjeg saveznog ministra odbrane Pavla Bulatovića.\nOsim Raičevića, u akciji Bezbednosno-informativne agencije (BIA) uhapšeni su i Imrli Alili (60), Aleksandar Stević (41) i A.J. (52), prenosi Telegraf.rs\nOni su lišeni slobode prilikom primopredaje narkotika u jednom poznatom beogradskom restoranu. Tom prilikom zaplijenjena su dva kilograma heroina. Kako je utvrđeno, droga je stigla iz Bugarske, a kurir je iz Makedonije.Radi se o licima koji kontrolišu krijumčarski lanac kojim se heroin u velikim količinama distribuira u Srbiju, druge zemlje Balkana i Austriju.\nVeselin Raičević je rođeni brat pokojnog Vojislava Raičevića, zvanog Voja Amerikanac, a priča o braći Raičevića zapravo je priča o usponu kriminalnog klana „Amerika”. Navodno, Vojislav Raičević je u jednom periodu preuzeo sve kriminalne aktivnosti koje je do tada kontrolisao Sreten Jocić, zvani Joca Amsterdam. Nakon smrti brata Vojislava, Veselin Raičević Meda je figurirao kao jedan od najznačajnijih lidera klana. Prema policijskim saznanjima, on je naručio niza ubistava tokom krvavih devedesetih godina. Policija sumnja da je po njegovom nalogu u aprilu 1997. godine ubijen policijski general Radovan Stojičić Badža, kao i rivali u kriminalnim poslovima Jusuf Jusa Bulić, Petar Vujičić i Nenad Raščanin i policijski pukovnik Milorad Vlahović Vlaja.


Niška televizija » Udruženje samohranih majki u borbi protiv alkoholizma i vršnjačkog nasilja (VIDEO)\nObjavljeno 25.04.2014. 15:42\nUdruženje samohranih majki iz Niša, uz podršku norveške ambasade, realizuje Projekat “Mladi aktivni u borbi protiv alkoholizma i vršnjačkog nasilja“.Cilj je unapređenje i očuvanje zdravlja mladih i otklanjanje posledica njegovog narušavanja zloupotrebom alkohola, kao i promovisanje zdravih stilova života.\nSvaka peta osoba u Srbiji koristi neku vrstu psihoaktivne supstance, a u Evropi smo na 15. mestu po broju hospitalizacija mladih koji koriste alkohol ili neku drugu psihoaktivnu supstancu. Statistika kaće i da svako drugo dete do 10. godine proba alkohol, a do 15. je bar jednom bilo u alkoholisanom stanju. Na ovu temu održan je jedan u nizu seminara namenjen nastavnom osoblju 9 škola iz Niša, Doljevca i Gornjeg Matejevca, koji će na ove teme edukovati ucenike, koji će svoje znanje o prevenciji širiti svojim vršnjacima.\nPodaci kažu i da je zbog zloupotrebe alkohola, u Nišu i okolini evidentirano među mladima oko 2.500 tuča godišnje.\nIz Udruženja upozoravaju da je u Srbiji korišćenje alkohola socijano-prihvatljivo ponašanje posebno vikendom i na raznim proslava, ali da u zavisnost, psihičku i fizičku, neosetno može da se sklizne već posle dve do tri godine redovnog korišćenja.\nDžez koncerti u šest gradova južne Srbije – 30. aprila (VIDEO)\nja sam iz Aleksinca a bila sam udata u Surdulicu moj bivsi muz decu truje lazima i brani mi decu da vidjam..kad odem u Surdulici u socijalno nece da krenu kao ni milicija


Dani nautike u Zrenjaninu -\nPromocija nautičkog turizma.\nfoto: Regata "Reka 2016"\nUdruženje nautičara Dunavski propeler iz Beograda, u saradnji sa Gradom Zrenjaninom i Turističkom organizacijom grada Zrenjanina, organizuje povodom Svetskog dana vode, konferenciju pod nazivom „Dani nautike u Zrenjaninu“, 22. i 23. marta od 18 do 20.30 časova. Tih dana biće prezentovani promotivni filmovi o najlepšim vodnim kanalima sveta i srednjeg Podunavlja, propraćeni eminentnim predavačima i komentatorima. U okviru konferencije će se održati okrugli sto na temu „Nautika u Zrenjaninu“, dana 23. marta od 11 časova. Svi zainteresovani posetioci će moći, od 20 do 23. marta, da pogledaju posternu izložbu „Kontinentalni vodni putevi sveta“ od 12 do 20 časova.\nKonferencija se organizuje sa ciljem da se javnosti ukaže na značaj vodnih resursa i podstakne razvoj nautičkog turizma i turizma uopšte u priobalju. Cilj je da se javnost upozna sa najvećim poduhvatima u datoj oblasti, kao i sa dosadašnjim višegodišnjim zalaganjem grada Zrenjanina da uspostavi plovnost na Begeju između Zrenjanina i Temišvara (Rumunija), i na taj način podstakne razvoj nautičkog turizma u Srbiji.\nDana 22.marta od 17 časova, neposredno pred početak konferencije, biće prikazan kratak film o najlepšim podvodnim delovima sveta. Festival kratkog podvodnog filma „Nečujno 4“ pokazuje kako svet pod vodom funkcioniše otvarajući neke nove vidike.\nKompletan događaj biće upriličen u prostoru restorana stare pivnice u Zrenjaninu, ul. Vojvode Bojovića 2, (na obali reke Begej).


CIKLON PETE KATEGORIJE SE PRIBLIŽAVA OSTRVU Stanovništvu naređeno da se skloni, uveden i policijski čas - BIGportal.ba\n17 Decembra, 2020 17 Decembra, 2020 0998\nNa Fidžiiju je danas proglašeno vanredno stanje zbog prirodne katastrofe, cjelokupnom stanovništvu je naređeno da se skloni i uveden je policijski čas, pošto se potencijalno razarajući ciklon približava ostrvu.\nIstičući opasnost od ove prijetnje, premijer Fidžija Frank Bainimarama pozvao je blizu milion stanovnika zemlje da se skloni na sigurno, prije 14-satnog policijskog časa.\n– Preko 95 odsto stanovništva živi na potezu direktnog udara ciklona – rekao je Bainimarama, dodajući da vremenske prognoze predviđaju “velike bujice” i “talase visoke i do 10 metara”, prenosi Rojters.\nOčekuje se da će ciklon Jasa, oluja koja je najviše, pete kategorije, donijeti vjetar sa udarima i do 250 km na sat i i jaku kišu kada tokom noći dođe do kopna.\nMeteorološka služba na Fidžiju saopštila je da su dijelovi nekih ostrva već poplavljeni, a neki putevi su blokirani.\nNa fotografijama koje se dijele na društvenim mrežama vide se putevi blokirani klizištima, poplavnim vodama i srušenim drvećem, navodi agencija.\nMeteorolozi najavljuju da bi “Jasa” mogao da nadmaši snagu ciklona “Vinston” iz 2016. godine, koji je usmrtio više od 40 stanovnika Fidžija i ostavio desetine hiljada ljudi bez krova nad glavom.


Otvorena naučna konferencija "Jahorinski poslovni forum"\nVi ste ovdje: Početna Početna Vijesti Otvorena naučna konferencija "Jahorinski poslovni forum"\nčetvrtak, 28 mart 2019 14:58\nNa Jahorini je danas otvorena Osma naučna konferencija „Jahorinski poslovni forum 2019“ sa međunarodnim učešćem o tržištu i ekonomskoj politici u kontekstu evropskih integracija, a okupila je 100 učesnika iz Srbije, Hrvatske, Makedonije, Crne Gore i BiH.\nDekan Ekonomskog fakulteta na Palama Radomir Božić rekao je da „Jahorinski poslovni forum“ okuplja ekonomske eksperte iz regiona, te da se rad ovog skupa odvija u dvije sesije – ekonomija i turizam. „Tema je `Tržište, moral i ekonomske politike u svjetlu modernizacije ekonomije i društva` i taj naslov ukazuje šta je naš cilj. Imamo prisutno oko 100 autora uključujući i 60 radova i radove naših studenata sa drugog cilusa. Autori su sa različitih aspekta analizirali i istraživali određene ekonomske fenomene u konteksu teme konferencije“, rekao je Božić na konferenciji za novinare. Božić je dodao da su prije konferencije napravili uvid u radove, tako da očekuju interesantne odgovore, ideje i prijedloge kako unaprijediti ekonomski ambijent u BiH i zemljama regiona. Prema njegovim riječima, modernizaciju ekonomije i društva vide kao nastojanje da se smanji jaz u razvijenosti i BiH i drugih zemalja regiona u odnosu na ono što je njihov cilj, a to je EU. „Za sve to nam trebaju odgovarajuće ekonomske politike na makronivou i odgovarajuće poslovne politike i strategije na mikronivou. Mi ekonomisti smo pozvani da u svemu tome damo svoj doprinos“, istakao je Božić.\nRektor Univerziteta u Istočnom Sarajevu Stevo Pašalić rekao je da je „Jahorinski poslovni forum“ jedna od važnijih naučnih konferencija, budući da ekonomski razvoj tretira faktore stanovništva, prirodne i energetske resurse, kapital, tehnološki progres i organizaciju preduzetništva. Pašalić je dodao da Republika Srpska ima značajne projektne procese od kojih je sada u fokus stavljena demografska obnova u okviru koje su u prvom planu određene ekonomske mjere, jer se bez ekonomskog razvoja i produktivnosti ne može računati ni na bolji demografski razvoj. On je naglasio da su ekonomski i demografski razvoj dvije ključne komponente na koje se treba koncentrisati svaka zemlja, a najveći izazov stavlja se pred ekomiste.\nPrilog OSM TV-a\nProfesor Ekonomskog fakulteta iz Subotice Aleksandar Grubor rekao je da cijene rad kolega sa Ekonomskog fakulteta na Palama, tako da im je drago što su suorganizatori foruma koji prerasta u tradiciju. Grubor je dodao da je „Jahorinski poslovni forum“ prilika da se svi povezuju i zajednički rade na unapređenju ekonomskih znanja, razmijene iskustva ili da služe dobrobiti zajednice u kojoj žive i rade.\nOrganizator naučne konferencije je Ekonomski fakultet Pale Univerziteta u Istočnom Sarajevu, a suorganizatori ekonomski fakulteti iz Podgorice, Skoplja i Subotice i Fakultet za menadžment i turizam u Vrnjačkoj banji Univerziteta u Kragujevc.


Najava i analiza: La Liga, 25. kolo: Derbi u Andaluziji, težak posao za Madriđane! – Kladjenje.rs\nHomeNajavaNajava i analiza: La Liga, 25. kolo: Derbi u Andaluziji, težak posao za Madriđane!\n26 Februara, 2021 Vlajko Najava 0\nOvog vikenda su na programu mečevi 25. kola španske La Lige u kom nas očekuje baš dosta zanimljivih susreta, a svakako najinteresantniji se igra u Andaluziji gde će fudbaleri Sevilje dočekati Barselonu, što će biti duel između četvrtoplasirane i trećeplasirane ekipe na tabeli.\nMadriđane očekuje izuzetno težak posao u ovom kolu, pošto će Atletiko gostovati kod Viljareala, dok će Real na svom terenu dočekati Sosijedad, što će ujedno biti i poslednji meč ovog kola.\nLevante – Atletik Bilbao – 1 @ 3.10 u CircusCasino\nPrvi meč ovog kola se igra u Valensiji gde će Levante dočekati Atletik Bilbao.\nFudbaleri Leventea igraju iznad očekivanja kada je ova sezona u pitanju, a to su bez sumnje najbolje pokazali u prošlom kolu kada su slavili na gostovanju kod lidera na tabeli, a taj meč je završen rezultatom 0:2, čime se ekipa iz Valensije probila na sjajno osmo mesto.\nU goste im ovog puta dolazi Atletik Bilbao koji takođe igra dosta dobro u poslednje vreme, mada je poznato da Baskijci nisu baš najbolji na gostovanjima, zbog čega vam savetujemo da odigrate 1 koji kladionica CircusCasino plaća sa fantastičnom kvotom 3.10.\nEibar – Ueska – 1 @ 2.20 u Meridianbet\nPrvi meč subotnjeg programa nam donosi duel između Eibara i Ueske i prvo što možemo konstatovati za oba tima je da će se bez ikakve sumnje i jedni i drugi boriti za opstanak do kraja šampionata.\nNaime, Eibar se u ovom trenutku nalazi na sedamnaestoj poziciji na tabeli koja je ujedno i poslednje koja na kraju prvenstva donosi opstanak u društvu najboljih, ali ltrenutno ova ekipa ima isti broj bodova kao tim koji će na kraju sezone napustiti La Ligu.\nSa druge strane, Ueska igra nešto bolje u poslednje vreme, što su najbolje pokazali u prošlom kolu kada su na svom terenu u jednom sjajnom meču savladali Granadu sa 3:2.\nRuku na srce, deluje da nisu favoriti na ovom duelu i da bi Eibar mogao da nova tri boda, zbog čega vam savetujemo da odigrate 1 za koji je kladionica Meridianbet odredila kvotu 2.20.\nSevilja – Barselona – GG @ 1.53 u CircusCasino\nDerbi kola se igra u Andaluziji gde će fudbaleri Sevilje dočekati Barselonu.\nAndalužani igraju fantastično ove sezone, a pogotovu se to odnosi na poslednje vreme pošto su izabranici Đulijena Lopategija na šest poslednjih mečeva u prvenstvu zabeležili isto toliko trijumfa i trenutno se nalaze na četvrtom mestu na tabeli koje na kraju šampionata donosi plasman u Ligu šampiona.\nSa druge strane, Barselona je sredinom nedelje odigrala odloženi meč protiv Elčea na svom stadionu, gde su slavili sa 3:0 pa sada imaju dva boda manjka od drugoplasiranog Reala i pet bodova manje nego prvoplasirani Atletiko Madrid.\nŠto se ovog susreta tiče, nekako je najrealnije da pokušate sa golovima kojih bi trebalo biti na obe strane, pa vam savetujemo da probate sa igrom GG koju kladionica CircusCasino plaća sa kvotom 1.53.\nAlaves – Osasuna – 3+ @ 2.55 u Meridianbet\nAlaves ima dosta problema u poslednje vreme i deluje da timu iz Baskije predstoji borba za opstanak. Poražavajuće zvuči podatak da je Alaves na dva poslednja susreta primio čak devet golova, i to pošto su prvo poraženi na gostovanju kod Barselone kada je bilo 5:1, da bi u prošlom kolu doživeli težak poraz i na gostovanju kod Sosijedada kada je bilo 4:0 pa se trenutno nalaze na 16. mestu na tabeli uz samo bod viška u odnosu na tim koji će na kraju šampionata napustiti najkvalitetniji rang španskog fudbala.\nŠto se tiče Osasune, ekipa iz Pamplone igra dosta dobro u poslednje vreme, pošto su na pet poslednjih mečeva ostvarili tri trijumfa i dva poraza, od kojih se poslednji desio u prošlom kolu na domaćem terenu od Sevilje, koja ruku na srce igra sjajno ove sezone.\nSve ukazuje da bi ovo mogao da bude jedan meč sa dosta golova, zbog čega vam savetujemo da probate sa igrom 3+ koju kladionica Meridianbet plaća sa kvotom 2.55.\nHetafe – Valensija – 1 @ 2.59 u 1xbet\nHetafe nije ni senka onog tima iz prethodnih nekoliko sezona i sigurno je da ukoliko ovako nastavi, ekipa iz predgrađa Madrida će se boriti za opstanak u društvu najboljih, što sasvim sigurno niko nije mogao da očekuje.\nTrenutno se Hetafe nalazi na petnaestom mestu na tabeli a na poslednja četiri susreta su doživeli četiri poraza, i to bez postignutog gola što je sigurno upalilo crveni alarm u ovom timu.\nŠto se tiče Valensije, ekipa sa Mestalje pruža solidne partije u poslednje vreme, ali su im i dalje veliki problem gostovanja zbog čega najviše i dajemo prednost domaćoj ekipi na ovom susretu i toplo vam preporučujemo da odigrate 1, za koji je kladionica 1xbet pripremila sjajnu kvotu 2.59.\nSelta – Valjadolid – 3+ @ 2.04 u Meridianbet\nOno što je glavni problem Selte kada je ova sezona u pitanju je svakako činjenica da nisu konstanti pošto ovaj tim nikako ne uspeva da veže nekoliko dobrih mečeva.\nPrimera radi u prošlom kolu je ekipa iz Viga odolevala Valensiji sve do sudijske nadoknade, a onda su u kratkom vremenskom roku dozvolili sebi da prime dva gola i tako dožive novi poraz.\nSa druge strane, jasno je da Valjadolid očekuje grčevita borba za opstanak, pošto se u ovom trenutku ovaj simpatični klub nalazi na 18. poziciji koja nažalost na kraju sezone znači i selidbu u niži rang.\nU prošlom kolu je ova ekipa doživela novi poraz i to na svom terenu od Real Madrida, a taj meč je završen rezultatom 0:1.\nIako je Selta izraziti favorit na ovom duelu, mišljenja smo da je ipak nekako sigurnije da probate sa golovima, pa vam savetujemo da probate sa igrom 3+ za koju je kladionica Meridianbet pripremila sjajnu kvotu 2.05.\nKadiz – Betis – GG @ 1.85 u CircusCasino\nKako vreme prolazi tako i fudbaleri Kadiza pružaju sve slabije partije, iako su fenomenalno startovali u ovom šampionatu, čak su u jednom trenutku bili i na poziciji koja donosi plasman u Ligu Evrope, što bi bila prava senzacija.\nRuku na srce, u prošlom kolu je ovaj tim remizirao na gostovanju kod Barselone, a taj meč je završen rezultatom 1:1.\nSa druge strane, Betis igra sjajno u poslednje vreme i sigurno je da će se ova ekipa do poslednjeg kola boriti za plasman u Ligu Evrope, pošto u ovom trenutku imaju samo bod manjka u odnosu na šestoplasirani Real Sosijedad.\nIako deluje da su gosti favoriti, deluje da bi i jedni i drugi mogli do gola na ovom susretu, pa vam savetujemo da probate sa igrom GG koju kladionica CircusCasino plaća sa kvotom 1.85.\nGranada – Elče – 1 @ 2.08 u 1xbet\nU fenomenalnom raspoloženju fudbaleri Granade dočekuju ovaj susret pošto su u četvrtak uprkos porazu na gostovanju kod Napolija uspeli da dođu do plasmana u osminu finala Liga Evrope, što je svakako istorijski uspeh.\nInače, kada je prvenstvo u pitanju trenutno se Granada nalazi na sredini tabele, gde im objektivno i jeste mesto.\nU goste im dolazi Elče koji će se po svemu sudeći ekspresno vratiti u Segundu, pošto se u ovom trenutku ovaj tim nalazi na pretposlednjem mestu na tabeli.\nU prošlom kolu je Elče doživeo težak poraz na gostovanju kod Barselone kada je bilo 3:0.\nNakon dosta vremena, deluje da je konačno došlo vreme za jednu pobedu Granade, zbog čega vam savetujemo da odigrate 1 koji kladionica 1xbet plaća sa sjajnom kvotom 2.08.\nViljareal – Atletiko Madrid – 3+ @ 2.41 u Meridianbet\nJedan od najzanimljivijih mečeva ovog kola se igra na “El Madrigalu” na kom će Viljareal dočekati Atletiko Madrid.\n“Žuta podmornica” je sredinom nedelje obezbedila plasman u osminu finala Lige Evrope, i to pošto su bili bolji u dvomeču od nimalo naivne ekipe Salcburga.\nKada je prvenstvo u pitanju, trenutno se ova ekipa nalazi na šestom mestu na tabeli što i jeste primarni cilj.\nU goste im dolazi Atletiko koji se nakon sjajnog starta bez ikakve sumnje nalazi u velikoj krizi, a to se najbolje videlo u prošlom kolu kada je ova ekipa poražena na svom terenu od Levantea, ali i sredinom nedelje od Čelsija.\nJako je nezahvalno prognozirati pobednika ovog duela, ali ne treba zaboraviti da nam mečevi Atletika na strani donose veliki broj golova, zbog čega vam savetujemo da probate sa igrom 3+ koju kladionica Meridianbet plaća sa kvotom 2.41.\nReal Madrid – Real Sosijedad – 1 @ 1.84 u CircusCasino\nPoslednjiu meč ovog kola se igra u Madridu gde će Real Madrid ugostiti Real Sosijedad.\nIzabranici Zinedina Zidana dočekuju ovaj duel u poprilično lepom raspoloženju pošto su sredinom nedelje došli do veoma važnog trijumfa na gostovanju kod Atalante u okviru prvog meča osmine finala Lige šampiona pa bi novim trijumfom u prvenstvu Španije zaokružili sjajnu nedelju.\nTrenutno Madriđani imaju samo tri boda manjka od lidera na tabeli, što sigurno nije nenadoknadiva razlika.\nŠto se tiče Sosijedada, ovaj tim je u prošlom kolu ostvario svoj treći vezani trijumf i to pošto su na svom terenu deklasirali ekipu Alavesa, a taj meč je završen rezultatom 4:0.\nIpak, mišljenja smo da će na ovom susretu kvalitet Madriđana isplivati na površinu zbog čega vam savetujemo da odigrate 1 koji kladionica CircusCasino plaća sa kvotom 1.84.


Miloš Banđur - Blic Online\nBanđur: Oni koje smatram mogućim naručiocima paljenja mog automobila odbili su poligraf\nZamenik gradonačelnika Niša Miloš Banđur, jedan od niških funkcionera čiji je automobil zapaljen, kaže da ima nezvanične informacije da su poligrafsko testiranje odbili svi koje je naveo kao potencionalne naručioce tog dela.\nISTRAGA ZBOG PALJENJA AUTOMOBILA Funkcioneri niškog SNS saslušani u policiji zbog slučaja "Banđur"\nNekoliko funkcionera, na čelu sa poverenikom niškog odbora Srpske napredne stranke Zvezdanom Milovanovićem, saslušano je u niškoj policiji, a kako sam poverenik kaže, povod je bila istraga o izgorelim kolima zamenika gradonačelnika Miloša Banđura.\nZAMENIK GRADONAČELNIKA NIŠA "Auto mi je zapaljen jer sam kritikovao izbor POJEDINIH DIREKTORA JAVNIH PREDUZEĆA"\nAutomobil marke „škoda fabija“ zamenika gradonačelnika Niša Miloša Banđura (SNS), izgoreo je u noćas oko tri časa iza ponoći ispred njegove porodične kuće u Ulici Petra Aranđelovića u požaru koji je, kako se sumnja, podmetnut.\nZameniku gradonačelnika Niša zapalili auto\nPrivatni automobil marke "škoda fabija" zamenika gradonačelnika Niša Miloša Banđura, izgoreo je noćas oko tri časa iza ponoći u, kako se sumnja, podmetnutom požaru, kada ga je upalio za sada nepoznati počinilac.\nProdajom tri gradska lokala u najužem centru grada budžet grada Niša biće uvećan za milion i po evra, potvrdio je na popodnevnoj sednici gradskog Veća zamenik gradonačelnika Miloš Banđur.\nNišlijama predstavljen novi način obračuna grejanja\nGradske vlasti u Nišu danas su predstavile mere koje će preduzeti u oblasti daljinskog grejanja, a primenjivaće se od naradne grejne sezone.\nNiš: Podneto 197 zahteva za isključenje sa Toplane\nZa isključenje sa Toplane 197 Nišlija podnelo je svoje zahteve nakon protesta održanog ispred ovog javnog preduzeća.\nNIŠKI SNS NE PRAŠTA Banđuru preti smena u veću\nGradski odbor SNS u Nišu usvojio je preksinoć većinom glasova predlog da funkcioner stranke i član Gradskog veća Miloš Banđur bude smenjen.


Vesti – 6 miliona putnika na Beogradskom aerodromu – Travel Magazine\n6 miliona putnika na Beogradskom aerodromu\nHome »Vesti» 6 miliona putnika na Beogradskom aerodromu\nSa 255 miliona putnika opsluženih u 2019. godini (povećanje od 5,7 odsto u odnosu na 2018. godinu) na svim aerodromima u 12 zemalja, kompanija VINCI Airports, koja upravlja Beogradskim aerodromom, učvrstila je poziciju drugog najvećeg aerodromskog operatera u svetu po broju putnika.\nNajvažniji događaj prethodne godine bila je integracija londonskog Aerodroma Getvik, u kojem je kompanija VINCI Airports 13. maja stekla većinski udeo od 50,01 odsto.\nAerodrom Nikola Tesla u Beogradu, u Srbiji, postaje jedan od najdinamičnijih aerodroma u regionu, sa ukupnim porastom broja putnika od 9,2 odsto u 2019. godini (povećanje od 15,6 odsto u četvrtom tromesečju). Na ovako dobar rezultat, između ostalog, uticalo je i otvaranje 13 novih međunarodnih linija. Aviokompanija Air Serbia će u 2020. godini nastaviti da obogaćuje svoju ponudu, samostalno ili putem sporazuma o zajedničkim letovima (code share).\nKompanija VINCI Airports samouvereno započinje 2020. godinu, tokom koje će nastaviti da sprovodi nekoliko glavnih projekata s ciljem podrške porastu avio saobraćaja i poboljšanja korisničkog iskustva:\nPočetak obnove Terminala 1 i proširenja kapaciteta na Međunarodnom aerodromu Kansai, koji će biti kapija za sajam World Expo 2025, koji će se održati u Osaki;\nProširenje i renoviranje aerodroma u Beogradu, budućeg čvorišta u Istočnoj Evropi, aerodroma u Santijago de Čileu, čije proširenje će biti završeno krajem 2021. godine i aerodroma u Sihanukvilu u Kambodži, u saradnji sa kompanijom VINCI Construction,\nU Lisabonu će kompanija VINCI Airports nastaviti da sarađuje sa portugalskom vladom na konverziji vojne baze Montižo u civilni aerodrom i dogradnji aerodroma Umberto Delgado. Cilj ovog projekta je povećanje putničkog kapaciteta u glavnom gradu Portugalije, kako bi se prilagodio očekivanom rastu saobraćaja u narednim godinama.\nNikola Notbar, predsednik kompanije VINCI Airports i generalni direktor kompanije VINCI Concessions, izjavio je: „Održavajući svoju snažnu, efikasnu i atraktivnu globalnu mrežu, kompanija VINCI Airports pokazuje da je posvećena održivoj pokretljivosti. U 2020. godini kompanija će nastaviti da sledi svoju misiju kako bi doprinela regionalnom razvoju i poboljšanju korisničkog iskustva.“


Autoput Ruma-Šabac do oktobra 2023, do Loznice do oktobra 2024. – Srbija NAŠA Zemlja\nby srbijanasazemlja March 26, 2021, 1:55 pm 1.6k Views\n“Izvođač je skratio rokove za godinu i tri meseca, što je velika stvar”, dodao je Vučić.\n“Ovo je veoma važno za građane ovog dela Srbije. Autoputeve gradimo kako bi građani imali od toga korist”, naglasio je Vučić.\n“Srbija će biti umrežna autoputevima i brzim saobraćajnicama i biće potpuno drugačija zemlja. Do kraja 2025. godine Srbija će biti neprepoznatljiva u odnosu na ono od pre neku godinu”, naglasio je Vučić nakon obilaska radova na novom mostu preko Save kod sela Mačvanski Pričinović, koji se gradi u okviru budućeg autoputa Ruma-Šabac i brze saobraćajnice Šabac – Loznica.\nPredsednik je naglasio da će do kraja 2025. godine Srbija dobiti potpuno “novi krvotok”.\n“To će biti drugi drumski most za Šapčane i od ogromnog je značaja za celu Mačvu, Kolubaru, Srem, Beograd i južnu Bačku”, naveo je Vučić i najavio da bi do 1.septembra trebalo da počne izgradnja i brze saobraćajnice od Šapca do Loznice.\nKaže da će industrijska zona u Šapcu zbog autoputa i blizine Beogradu i aerodromu “Nikola Tesla” privući veliki broj investitora.\n“Pokušaćemo i taj problem da rešimo. Ne mogu da vam obećam da će da prihvate, ali obećavam da ću to pitanje pokrenuti”, rekao je Vučić.


VREME JE ZA PROLEĆNO ČIŠĆENJE: Kako se horoskopski znaci snalaze u sređivanju doma i ormara? : Nadlanu.com\nVREME JE ZA PROLEĆNO ČIŠĆENJE: Kako se horoskopski znaci snalaze u sređivanju doma i ormara?\nObjavljeno 15. apr 2021. / 12:15:57\nKoga proleće natera da pobaca i stvari koje su mu zapravo potrebne, a ko će ovu obavezu odlagati praktično do jeseni? Neki znaci izuzetno su efikasni u sređivanju doma, dok kod drugih prolećno raščišćavanje izaziva anksioznost. Ovo je vodič za prolećno spremanje za svaki znak.\nObrnuto od Ovnova, vi se "razvlačite" kada dođe čas za prolećno spremanje, zbog čega ono često postane letnje, ili čak jesenje! Teško vam je da se odreknete materijalnih stvari zbog čega u vašem stanu možda nastavlja da vlada haos!\nčišćenje kućečišćenje ormarahoroskopormanormarprolećno sređivanjeprolećno sređivanje kućesređivanje kuće


BIJELJINA: Smijenjeni Blagojević i Đurđević – Majevica Online\nBIJELJINA: Smijenjeni Blagojević i Đurđević\n23. Decembra 2013. 23:22\nMirko Blagojević, predsjednik Srpske radikalne stranke /SRS/ “Dr Vojislav Šešelj”, rekao je Srni da je smijenjen sa ove pozicije na Skupštini ove stranke, koja je održana u Tesliću.\n“Osim mene, koji sam legalni predsjednik SRS ‘Dr Vojislav Šešelj’, smijenjen je i Dragan Đurđević, koji se predstavljao kao predsjednik stranke. Za predsjednika je izabran Dejan Šantić iz Istočnog Sarajeva, za kojeg nikada ranije nisam ni čuo”, kaže Blagojević.\nOn je rekao da je ova skupština održana juče u Tesliću, u najvećoj tajnosti, bez ikakve forme i procedure. “Sazivanje Skupštine na ovakav način je smiješno i karikaturalno.\n“Sazivanje Skupštine na ovakav način je smiješno i karikaturalno. Skupština je održana, prije svega, zbog činjenica što je Okružni sud u Bijeljini donio konačno rješenje, prema kojem je Mirko Blagojević predsjednik stranke”, rekao je Blagojević.\nBRČKO: Državljanin Srbije optužen za držanje i prodaju marihuane


Sertifikat izvrsnosti je u našim rukama\nEmisia Consulting dobila je sertifikat bonitetne izvrsnosti, koji poseduje samo dva posto privrednih subjekata u Srbiji. To znači da, na osnovu poslovnih rezultata ostvarenih tokom prethodne tri godine, naša kompanija zadovoljava kriterijume „Bisnode“ internacionalne metodologije i pripada grupi kompanija sa najvišom bonitetnom ocenom AAA.\nSertifikat izvrsnosti jedan je od najvažnijih evropskih standarda i međunarodno priznata oznaka ekonomskog kvaliteta kompanije. Njime se potvrđuje kreditna vrednost, finansijska stabilnost, ali i likvidnost i profitabilnost jedne kompanije.\nOvo priznanje je, kako navode u „Bisnode“-u potvrda dugogodišnjeg sistemskog i kvalitetnog rada, koji dobitnike ove nagrade svrstava u sam vrh domaće privrede, rame uz rame sa preduzećima iz Evropske unije, jer se primenjuju isti rigorozni i dokazani kriterijumi.\nEmisia na ovaj način potvrđuje da se radi o odgovornoj i kvalitetnoj kompaniji sa kojom je pouzdano sarađivati. Ovaj sertifikat je, pored Srbije, priznat u velikom broju zemalja Evrope, što našoj kompaniji osigurava ugled i poverenje u domaćem i stranom poslovnom okruženju.\nTrudićemo se da i dalje nastavimo vredno da radimo i da osvajamo nova svetska tržišta.


Singidunum četvrti u Ljubljani - BasketballSphere\nOvog vikenda, u vreme odigravanja fajnal-fora Evrolige, u Ljubljani je održan je Memorijalni Pogačnikov turnir, na kome je nastupio i beogradski Singidunum. Šest ekipa, iz isto toliko zemalja, bile su podeljene u dve grupe. U A grupi našli su se: domaćin DP Ljubljana Merkator, hrvatski Zagreb i naš predstavnik, dok su B grupu činili: PDM Treviso,KIK Una Sana i rumunski ASP Oradea.\nPosle prvog dana KKK Singidunum je imao po pobedu i poraz. Na otvaranju od našeg predstavnika bio je bolji domaćin DP Merkator, rezultatom 51;43 da bi drugu utakmicu, i samim tim borbu za treće mesto Singidunum obezbedio pobedom nad Zagrebom 75;62.\nDP Merkator – KKK Singidunum 51:43\nKKK Singidunum: Jovanović F. 3, Jovanović J., Živanović, Grujić 14, Ćirković 10, Likić 1, Fakić 14, Pajević\nKKK Singidunum – Zagreb 75:62\nKKK Singidunum: Jovanović F. 4,Jovanović J. 2, Živanović 2,Grujić 18, Ćirković 21, Likić 8, Fakić 20, Pajević\nU nedelju u borbi za treće mesto PDM Treviso je bio nesavladiva prepreka pa su momci beogradskog kluba morali da se zadovolje četvrtim mestom.\nPDM Treviso – KKK Singidunum 55:46\nKKK Singidunum: Jovanović F.4, Jovanović J., Živanović, Grujić 6, Ćirković 10, Likić 4, Fakić 20,Pajević 2\nPosle svega, selektor Srbije Slobodan Banjac, bio je veoma zadovoljan viđenim. Posle turnira je rekao:\n– Izuzetno sam zadovoljan učinkom momaka, kandidata za reprezentaciju Srbije. Priključivanje Željka Likića kao i Elvisa Fakića, doneo je novi kvalitet u Singidunum i već posle prve utakmice videlo se da možemo i više na ovom turniru. Pobeda nad Zagrebom je pokazatelj da smo na dobrom putu i da je ovo samo jedan korak ka Evropskom prvenstvu koje nas čeka za malo više od dva meseca.\nElvis Fakić, koji je po porvi put među svojim kolegama iz Srbije kaže:\n– Nisam očekivao ovako srdačan prijem momaka iz Singidunuma. U momentu sam se osetio kao deo ekipe i video da ćemo uz dobar rad imati izuzetno kvalitetnu reprezentaciju. Naravno ima dovoljno vremena za uigravanje ali s obzirom da smo po prvi put zajedno, ova igra koju smo pokazali je dobar početak priprema za EP. Jedva čekam naredno okupljanje i ponovno druženje sa saigračima.


NVO Praxis i Stalna konferencija romskih udruženja građana (SKRUG) liga Roma protiv lista "Večernje novosti" - Savet za štampu\nNVO Praxis i Stalna konferencija romskih udruženja građana (SKRUG) liga Roma protiv lista "Večernje novosti"\nTekstom “Užas u Smederevu: Rom obljubio devojčicu”, objavljenim 17.marta 2015. u štampanom i 18.marta 2015. godine u onlajn izdanju, dnevni list “Večernje novosti”\n1. prekršio je tačku 1. Odeljka IV (Odgovornost novinara) Kodeksa novinara Srbije, o obavezi novinara da se suprotstavi svima koji krše ljudska prava ili se zalažu za bilo koju vrstu diskriminacije, govor mržnje i podsticanje nasilja,\nNalaže se dnevnom listu “Večenje novosti“ da ovu odluku Komisije objavi u najkasnije u trećem broju od dana dostavljanja odluke, odnosno u roku od sedam dana u onlajn izdanju.\nŽalbu Savetu za štampu podnela je organizacija “Praxis” smatrajući da je Kodeks novinara prekršen time što je u tekstu naglašena nacionalna pripadnost osumnjičenog za krivično delo, iako to nije u neposrednoj vezi sa prirodom i vrstom krivičnog dela. Podnosilac žalbe je naveo i da je povređena i odredba Kodeksa koja se odnosi na pretpostavku nevinosti. “Kada se prilikom izveštavanja medija ne poštuje pretpostavka nevinosti i kada se izričito navodi nacionalna pripadnost osumnjičenog, bitno se utiče na njegov položaj, ali i na položaj zajednice kojoj pripada. Ovakvo izveštavanje medija daje opravdanje pojedincima ili grupama da svoje diskriminatorne aktivnosti intenziviraju, daju legitimitet daljem diskriminatornom postupanju i sve učinjeno prema licima romske nacionalnost postaje prihvatljivo većinskom stanovništvu upravo zato što je ‘Rom obljubio devojčicu’”, navodi se, između ostalog, u žalbi.\nAutorka teksta navela je u odgovoru na žalbu da namera nije bila da se istakne nacionalnost , niti da posledica bude netrpeljivost ili mržnja prema osumnjičenom, čije ime nije ni navedeno u tekstu, pa se ne može očekivati da će tekst negativno uticati na njegov položaj. “Takođe, u tekstu se ne potencira nacionalnost, ona se samo napominje, niti se dovodi ni na jedan način u uzročno posledičnu vezu sa moguće učinjenim krivičnim delom nad maloletnom osobom”, ističe se u odgovoru i dodaje da se ovaj događaj ni na koji način ne povezuje sa pripadnicima romske manjine, niti se ona pominje.\nČlanovi Komisije ukazali su na to da je u smernicama Kodeksa novinara Srbije jasno navedeno da se u izveštajima o krivičnim delima, nacionalna, rasna, verska, ideološka i politička pripadnost, kao i seksualno opedeljenje, socijalni i bračni status osumnjičenih lica ili žrtava, pominju samo kada je to u neposrednoj vezi sa prirodom počinjenog krivičnog dela. U ovom slučaju, i prema tvrdnjama same novinarke, nacionalna pripadnost mogućeg počinioca krivičnog dela nije ni u kakvoj vezi sa prirodom tog dela, te upravo zbog toga i nije bilo razloga da se uopšte „napominje“ da je reč o Romu.\nKomisija veruje da autorka teksta, kako tvrdi, nije imala nameru da uvredi ili diskriminiše osumnjičenog ili zajednicu kojoj pripada, ali je, bez obzira na to, zaključila da su povređene odredbe Kodeksa koje se odnose na zabranu diskriminacije.\nO tome da li je tekstom prekršena pretpostavka nevinosti Komisija se nije izjašnjavala, jer podnosilac žalbe nije dostavio saglasnost osobe na koju se tekst odnosi.


Jedna od prištinskih škola\nKosovski zakoni garantuju jednako obrazovanje za sve zajednice na Kosovu, što znači da svako dete ima pravo da uči na svom maternjem jeziku.Tako se nastava širom zemlje odvija na četiri nastavna jezika, na albanskom, srpskom, bosanskom i turskom na svim nivoima. Međutim, škole u srpskim sredinama na Kosovu rade po planovima i programima Republike Srbije, što je predviđeno i kosovskim zakonima.\nŠefica divizije za obrazovanje manjinskih zajednica u Ministarstvu obrazovanja, nauke i tehnologije Enesa Kadić u izjavi za RSE navodi da na Kosovu postoji 28 osnovnih i 14 srednjih škola gde se u jednom školskom objektu odvija nastava na tri jezika, na albanskom, turskom i bosanskom jeziku.\n„To je za svaku pohvalu jer su odnosi, kako između učenika, tako i između nastavnika, na veoma visokom nivou. Nema nikakvih nesporazuma, nesuglasica, incidenata ili nečeg slično“, navodi ona.\nNastava na bosanskom i turskom jeziku odvija na svim nivoima, od predškolskog do unverziteta, i ona je organizovana uglavnom u opštinama gde žive pripadnici ovih zajednica, u Prištini, Mitrovici, Peći i Prizrenu.\n„Imamo oko 6.000 učenika Bošnjaka u nastavi na bosanskom jeziku, i oko 3.200 učenika u nastavi na turskom jeziku. Svi udžbenici koji se štampaju na Kosovu od prvog do devetog razreda dele se besplatno učenicima svih zajednica, naravno i albanskoj zajednici, tako da je to jedna pomoć i podrška roditeljima i učenicima svakako. Srednje obrazovanje po zakonu još uvek nije obavezno, i u nastavi ni na jednom jeziku nisu obezbeđeni udžbenici iz sredstava ministarstva. Međutim, treba istaći primer Republike Turske koja je ove godine obezbedila učenicima iz turske zajednice udžbenike“, navodi ona.\nŠto se tiče romske zajednice, Romi se školuju zavisno od toga u kojoj sredini žive, na albanskom ili srpskom, ponekad i na bosanskom. Ova zajednica ima pravo da se školuje na svom jeziku ali ne postoji izdvojeno obrazovanje zbog nedostatka kadra.\nMeđutim, romska deca u Prizrenu mogu pohađati dopunske časove svog maternjeg, romskog jezika, a na osnovu udžbenika koje je obezbedilo Ministarstvo.\nOva ustanova takođe pruža podršku učenicima i studentima romske, aškalijske i egipćanske zajednice putem stipendija radi njihove afirmacije i povećanja obrazovanog nivoa. Prošle godine je dodeljeno 100 takvih stipendija učenicima i studentima, a ova politika će se nastaviti i tokom predstojeće školske godine.\nĆerim Bajrami, bošnjački poslanik iz parlamentarne grupe 6 + koja okuplja nesrpske poslanike, kaže da su problemi u nastavi na turskom i bosanskom slični, a jedan od njih je nedostatak udžbenika, posebno u nastavi na bosanskom jeziku.\n„Mi nemamo dovoljan broj udžbenika u osnovnoj, a gotovo da nema nijednog udžbenika u srednjoškolskom sistemu, u gimnaziji, ekonomskoj, medicinskoj ili tehničkoj. Ove godine smo pokušali da rešimo to pitanje. Nedavnim rebalansom budžeta omogućeno je izdvajanje sredstava za uvoz udžbenika iz BiH. Ovo rešenje nije idealno jer postoje znatne razlike u planovima i programima, ali kada je nacionalna grupa predmeta u pitanju, bosanski jezik i književnost, u znatnoj meri i istorija, planovi i programi su slični, jer nacionalne zajednice ovde imaju pravo da uređuju tu nacionalnu grupu predmeta koji su direktno vezani za nacionalnu zajednicu. Uzimajući u obzir da je bosanski jezik jedinstven, i za Kosovo i za Bosnu i za Sandžak, onda je normalno da su ti udžbenici manje više slični. Kod Turaka ovaj problem je rešen jer Republika Turska besplatno isporučuje kosovskim Turcima udžbenicke, ali postoje velike razlike u odnosu na planove i programe na Kosovu zbog drugačijeg sistema školovanja", pojašnjava Bajrami.\nPripadnici bošnjačke i turske zajednice imaju mogućnosti i da studiraju na svom maternjem jeziku na javnim univerzitetima kao što su Univerzitet u Prizrenu i Univerzitet u Peći ili turski jezik i knjižvenost na Univerzitetu u Prištini.\nU Prizrenu se, pored albanskog, odvija nastava na bosanskom i turskom jeziku na Edukativnom i na Fakultetu kompjuterskih nauka, gde se godišnje uglavnom prime oko 300 pripadnika nevećinskih zajednica. Na ovom univerzitetu mogu studirati i pripadnici hrvatske, romske, aškalijske ili egipćanske zajednice, za koje postoji određena kvota.\nProrektor Univerziteta "Ukshin Hoti“ u Prizrenu Sadik Idrizi kaže da se uči po kurikulumu koji je urađen za nastavu na albanskom jeziku, te dodaje i da se očekuje otvaranje i master studija na ostalim jezicima.\n„U nastavni na bosanskom jeziku jedan deo profesora je sa strane. U ovom trenutku troje profesora dolazi sa Univerziteta u Tuzli, a šest profesora su iz Novog Pazara, to su profesori koji su završili studije širom Srbije. U stalnom radnom odnosu gotovo da nema ni jednog jer je problem bio nostrifikacija diploma, ali svi su angažovani ugovorom na šest meseci koji se produžava“, navodi Idrizi.\nPored Prizrena, nastava na bosanskom postoji i na Pećkom univerzitetu, na Fakultetu biznisa i Fakultetu za turizam i hotelijerstvo. Studenti iz manjinskih zajednica ukoliko žele da se upišu na druge smerove to mogu učiniti na javnim univerzitetima, na osnovu kvota koje se izdvajaju svake godine za njih, ali se studira na albanskom jeziku.\nPored toga, od prošle godine na privatnom koledžu AAB u Prištini otvoren je i Pravni fakultet na bosanskom jeziku, gde je upisano 25 studenata koji dolaze iz raznih krajeva Kosova. Osim lokalnih profesora, na ovom koledžu su angažovani i profesori iz Crne Gore, a od predstojeće godine biće i iz BiH.\nPripadnici srpske zajednice inače studiraju na Prištinskom univerzitetu izmeštenom u Severnoj Mitrovici, koji radi po planu i programu Srbije.\nNa osnovu poslednjeg popisa iz 2011. na Kosovu živi 27.533 Bošnjaka, 18.738 Turaka, pripadnika iz romske, aškalijske i egipćanske zajednice je 35.784, a tačan broj Srba je nepoznat zato što sever Kosova nije učestvovao u popisu. Ukupan broj stanovnika je 1.739.825.


Dva juniora Slobode idu u Francusku\nDva juniora Slobode, Tarik Kapetanović i Eldar Mehmedović, će otputovati sa U-19 reprezentacijom Bosne i Hercegovine u Francusku.\nU Francuskoj će U-19 selekcija Bosne i Hercegovine odigrati kvalifikacioni turnit za plasman na Evropsko prvenstvo u ovoj uzrasnoj kategoriji.\nPoziv da se reprezentaciji na pripremama i na ove utakmice su dobila dvojica mladih fudbalera Slobode, a riječ je o Tariku Kapetanoviću i Eldaru Mehemedoviću koji su za zvanični sajt Slobode prokomentarisali ovu priliku.\n“Zahvaljujem se selektoru na ponovnom pozivu, ovaj put i najvažnijem okupljanju, gdje smo u grupi sa tri vrhunske reprezentacije. Trudićemo se da u što boljem svjetlu predstavimo našu državu Bosnu i Hercegovinu, to jest da probamo izboriti plasman za Evropsko prvenstvo” – kazao je Kapetanović, dok je Mehmedović rekao sljedeće:\n“S obzirom da sam bio i do sada standardni reprezentativac U-19 selekcije BiH, sa nestrpljenjem sam očekivao poziv za završni turnir u Francuskoj, koji me istinski obradovao. Čast je braniti boje svoje domovine i nadam se da ću zajedno sa svojim kolegama opravdati ukazano povjerenje selektora. Učinićemo sve da u Francuskoj napravimo veliki uspjeh”.\nRaspored utakmice U-19 reprezentacije Bosne i Hercegovine u Francuskoj:\nČeška Republika i Bosna i Hercegovina 23. marta, “Sent Pol Le Daks” u 18h\nBosna i Hercegovina i Švedska 26. marta, “Daks” u 18h\nBosna i Hercegovina i Francuska 29. marta, “Daks” u 15h\njuniorska reprezentacija Bosne i Hercegovine\nPrethodni članakBosna dobila pomoć od sarajevske Opštine Centar\nNaredni članakPomjeren termin utakmice Sarajeva i Borca


Vesti online / Vesti / Svet / Kineski nosač aviona u akciji\nKineski nosač aviona u akciji\nKineska vojska je saopštila da je u Žutom moru izvela prve vežbe grupe brodova na čelu sa nosačem aviona "Liaoning" u okviru kojih je obavljena serija poletanja borbenih aviona, akcije spasavanja i vežbe borbe u vazduhu, u trenutku napetosti sa SAD i Tajvanom, navodi AP.\nKina izvela prve vežbe sa nosačem aviona "Liaoning"\nAmerička agencija navodi da kinesko Ministarstvo odbrane objavilo da su vojne vežbe izvedene pre nekoliko dana i da je planiran nastavak, bez preciziranja gde se tačno odigravaju.\nAP podseća da su sve veće sposobnosti i kretanje ove grupe brodova na čelu sa nosačem aviona pažljivo prate otkad je prošlog meseca proglašeno da je "Liaoning" spreman za borbenu upotrebu i potom upućen u trenažnu misiju u spornim vodama Južnog kineskog mora.\nZvanični Peking je naveo da će nosač aviona biti korišćen pre svega za obuku i istraživanje.\n* Procureli snimci: Kinezi gomilaju oružje u Južnom kineskom moru\n* Kina održava prve vojne vežbe s pravim mecima, Ameri u pripravnosti\n* Rastu tenzije: Kina šalje ratne brodove u američke vode?!\nSVET Vojna sila: Kina izgradila drugi nosač aviona (VIDEO)\nSVET Gospodari svetskih mora: Čiji je nosač aviona najjači i šta to znači?


By Manolis Kostidis / Објављено на: December 2, 2019\nTursko ministarstvo spoljnih poslova odgovorilo je saopštenjem na poruku Grčke i Egipta, u kojoj odbacuju sporazum Turske sa Libijom o uspostavljanju područja pomorske jurisdikcije. U izjavi, Ankara tvrdi da Kastellorizo nema status kontinentalnog pojasa izvan teritorijalnih voda!\nPortparol turskog ministarstva spoljnih poslova Hami Aksoy izjavio je da je „sporazumom potpisanim sa Libijom deo naše zapadne granice područja pomorske nadležnosti u istočnom Mediteranu utvrđen. Sporazum je u skladu sa međunarodnim pravom, uključujući relevantne članove Konvencije Ujedinjenih nacija o pomorskom pravu, a posebno sudske odluke koje stvaraju međunarodnu sudsku praksu“.\nU izjavi Aksoy tvrdi da obalna projekcija Turske, koja drži najveću kontinentalnu obalu istočnog Mediterana, ne može biti odsečena od ostrva; ostrva koja se nalaze „na suprotnoj strani medijalne linije između dva kopna ne mogu formirati područje pomorske jurisdikcije, niti isključivu ekonomsku zonu izvan njihovih teritorijalnih voda“.\nTursko ministarstvo optužuje Grčku i Republiku Kipar za maksimalističke stavove, navodeći da bi „na primer, Kastellorizo, malo ostrvo neposredno pored turskog kopna, trebalo da kreira područje pomorske jurisdikcije 4.000 puta veće od sopstvene površine. Ovakvo razumevanje problema prouzrokovalo je da Egipat izgubi 40.000 kvadratnih kilometara ”.\nAksoy zaključuje da su Turska i Libija ovim sporazumom „pokazale da neće dozvoliti nikakav svršen čin u regionu“.\nTurski generalni direktor za bilateralna politička i pomorsko-vazduhoplovna i granična pitanja Cagatai Erciyes napisao je „da su ostrva minimalne dužine obale u poređenju sa turskim kopnom; koji presecaju obalnu projekciju Turske i kontinentalni pojas; a nalaze se na pogrešnoj strani medijalne linije između dva kopna i ne bi trebalo da stvaraju kontinentalni pojas niti ekskluzivnu ekonomsku zonu “.\nOno što Ankara postiže ovom pozicijom je priznavanje da, osim Kastelloriza, postojie manje morske zone odgovornosti i područja nadležnosti i na Rodosu i na Kritu. / ibna\nCrna Gora se bori protiv debljine\nKomšić: BiH je u MAP-u od decembra prošle godine


Minusi i u kasi, još veći na terenu - Sport - Dnevni list Danas\nPočetna » Sport » Minusi i u kasi, još veći na terenu\nĐosep Bartomeu posle ostavke na mesto predsednika ostavio Barselonu u rasulu\nVlada Katalonije zadala je „fatalan“ udarac ambicijama Đosepa Bartomeua da barem do marta 2021. godine predsednikuje Fudbalskim klubom Barselona.\n0Piše: Nemanja Marković 28. oktobra 2020. 21.35\nIako je nezadovoljstvo gotovo svih: počevši od fudbalera, dela uprave, pa do navijača naraslo do granica munjevitog sakupljanja više od 16 hiljada potpisa opozicije koje je Izborno telo ratifikovalo i tako pokrenulo proceduru njegove smene, Bartomeu je pokušao da iskoristi pandemiju i tako predribla one koji više nisu mogli da ga smisle.\nIpak, odluka Vlade Katalonije da za sprovođenje jednog vida referenduma, sredinom novembra, nema nikakvih prepreka, „strahovladi“ čoveka koji je povlačio ključne poteze poslednjih šest godina i definitivno je došao kraj.\nBartomeu je u utorak uveče podneo neopozivu ostavku i time, izvesno, obradovao većinu u jednom od najvećih i najznačajnijih klubova na svetu.\nPotpredsednik Barselone postao je 2010, a kada je 2014. preuzeo rukovođenje od Sandra Rosela koji je završio u zatvoru, na početku mandata mogao je da ubira plodove dobrog i temeljnog rada sportskog sektora na čelu sa čuvenim golmanom Andonijom Zubizaretom.\nPoslednji vrhunski trener u klubu, Luis Enrike, vodeći nepogrešivo, možda i najbolju ekipu svih vremena koju su činili Mesi, Ćavi, Inijesta, Luis Suarez, Nejmar… osvojio je u sezoni 2014/15 drugu tripletu u istoriji kluba, zaključno sa peharom Lige šampiona.\nBartomeuov ego došao je do izražaja već leta istorijske godine kada je odlučio da otpusti pomenutog Zubizaretu, što je bio početak sunovrata sportskog sektora, koji su kasnije vodili, ispostaviće se, nedovoljno kompetentni ljudi.\nBartomeu je otkaz čuvenom asu Barselone obrazložio kaznom FIFA da klub u dva naredna prelazna roka ne dovodi igrače zbog umešanosti u malverzacije sa transferima maloletne dece.\nIako je i sam bio deo toga, s obzirom na to da je od 2010. obavljao funkciju potpredsednika kluba, vođenje „fudbalske politike“ poverio je Robertu Fernandezu, koji je nominalno bio tehnički sekretar sve do 2018.\nNjegovu limitiranost u pogledu upravljanja sportskim sektorom najbolje ilustruje možda i ključni trenutak u kasnijem sunovratu na svim poljima.\nLeta 2017, uprkos sveže potpisanom ugovoru samo par meseci ranije, Nejmar je uspešno rešio rebus prelaska u PSŽ za 222 miliona evra.\nBartomeu je bio nemoćan, otkupna klauzula, ispregovorana tokom potpisivanja novog ugovora, bila je vešto određena od strane advokatskog tima čuvenog Brazilca.\nKlub je doživeo veliki udarac, možda i veći od odluke Luisa Figa 2000. da iz Barse direktno pređe u Real Madrid.\nNažalost, svaki naredni potez Bartomeua, nakon odlaska Nejmara, ispostaviće se lošijim od prethodnog – počevši od odluke da Roberta Fernandeza na poziciji šefa sportskog sektora 2018. zamene Erik Abidal i Ramon Planes.\n„Dvojac bez kormilara“ katastrofalno je u naredne dve godine vodio transfer politiku, dolasci Dembelea, Kutinja i Grizmana koštali su skoro pola milijarde evra, računajući i garantovane bonuse igračima.\nZapravo, od 2017. do 2020. Barselona je na angažovanju 26 fudbalera potrošila nestvarnih milijardu evra, a da od većine gotovo nikakav igrački benefit nije ostvarila.\nIako je na fudbalskom terenu bilo rezultata, osvojenih pehara (ukupno 13 u eri Bartomeua) u Ligi šampiona je Barselona, iz godine u godinu doživljavala sve veće bruke, počevši od eliminacije od strane Rome 2018, kasnijeg debakla od Liverpula, zaključno sa jednom od većih katastrofa u porazu od Bajerna u četvrtfinalu poslednjeg izdanja elitnog takmičenja (8:2).\nNakon eliminacije od Liverpula, Bartomeu je počeo sa „čistkom“ u sportskom sektoru: prvo je otišao Pep Segura, generalni menadžer, zatim Đordi Mestre (potpredsednik za sportska pitanja), da bi se proces završio ovog leta, nakon blamaže od Bajerna, posle koje su klub napustili Abidal i Planes.\nUprkos tome što je kao bivši igrač i saigrač Mesija, Suareza, Pikea… obavljao funkciju sportskog direktora, Abidal se oštro zamerio igračima optužujući ih da su namerno sabotirali Kikea Setijena, naslednika Ernestea Valverdea, kojeg su Mesi i saigrači obožavali.\nAstronomske plate (samo Mesijeva godišnje klub košta 100 miliona evra u bruto iznosu) dovele su do toga da je od sezone 2016/17. do 2017/18. trošak za plate skočio za skoro 100 odsto i sa 439 miliona porastao na preko 800 miliona.\nBartomeua je javno iskritikovao i to u više navrata i Leo Mesi, najbolji fudbaler u istoriji Barse.\nSam pokušaj da leta 2020. izboksuje izlazak iz ugovora i napusti Kataloniju u kojoj živi od 12. godine napravio je šah-mat situaciju za Bartomeua u kojoj je jednostavno morao da kapitulira.\nNarušavanje imidža kluba\nVelika afera zadesila je klub nakon angažovanja kompanije „I3 Ventures“ koja je imala zadatak da na društvenim mrežama vređa sve one nezadovoljne radom uprave kluba. Bartomeu je to, naravno, demantovao, ali je potvrdio da je potpisao ugovor sa pomenutom kompanijom koja jeste imala zadatak da „čuva i brani imidž kluba“ u javnosti. Činjenica da su vređani i fudbaleri iz aktuelnog sastava, kao i čuveni asovi poput Hrista Stoičkova dovela je do raskola i odlaska jednog dela uprave, kao i javne kritike od strane Žerarda Pikea, Lea Mesija…\nNa čelu do izbora Karlos Tuskets\nPrivremeni predsednik Barselone biće Karlos Tuskets. On će na čelu kluba biti narednih nekoliko meseci, sve dok se ne izabere novo rukovodstvo početkom naredne godine. Tuskets je osnivač banke FIBANC, koja sada nosi ime „Banco Medionalum“, a pored nje u svom vlasništvu ima još 56 kompanija. Pominjao se kao potencijalni kandidat za predsednika na izborima, ali za sada nije zvanično podneo kandidaturu. Poznat je po tome da je često bio protiv poteza uprave Bartomeua zbog (pre)visokih ugovora igračima u odnosu na budžet.\nFudbal, Fudbalski klub Barselona, Đosep Bartomeu


Tamara Marković Subota/IMJ\nUpućeni u dešavanju u MUP-u tvrde da zahtev policije za smenu Radisavljevića nije samo profesionalni i da ima političku pozadinu jer ga je imenovala prethodna vlada.\n- Pobuna je počela preksinoć, a juče ujutru policajci su saopštili direktoru Miloradu Veljoviću da „sa Radisavljevićem više ne mogu da rade“ - kaže za „Blic“ izvor iz MUP Srbije.\nOn navodi da se situacija menjala iz sata u sat sve do dolaska vicepremijera Aleksandra Vučića, koji je potom javno pred novinarima izjavio da je „tužilaštvo nezavisno“ i da na njega niko neće uticati.\nMinistar pravosuđa Nikola Selaković izjavio je sinoć da neće inicirati postupak za razrešenje Radisavljevića.\n- Kao član Državnog veća tužilaca ne razmišljam o pokretanju postupka za njegovu smenu - rekao je Selaković i dodao da Radisavljević treba javno da obelodani, ukoliko postoje neki pritisci.\nPredsednica Vrhovnog kasacionog suda Nata Mesarović kaže za „Blic“ da samostalnost tužilaštva mora da se poštuje.\n- Postoji prezumpcija nevinosti i zakonom su propisani razlozi za određivanje pritvora. Ti razlozi se cene u svakom slučaju i jasno je propisano ko o tome odlučuje - kaže Mesarovićeva.\nU Radnoj grupi, pak, kažu da postoje dokazi da se Duliću odredi pritvor.\n- On je na zahtev Radisavljevića praćen sedam dana, a u nalogu pratnja je naređena zbog određivanja pritvora. Sa tužiocem se ne slažemo ni u kvalifikovanju dela. Postoje neoborivi dokazi da se Dulić osumnjiči za teži oblik zloupotrebe, dok je tužilac insistirao na lakšem, za koje je predviđena manja kazna - kažu u Radnoj grupi.\nUpućeni u dešavanju u MUP-u tvrde da se zahtev za smenu Radisavljevića ne može tumačiti samo iz profesionalnog ugla.\n- Radisavljević je početkom marta naredio istragu protiv Dulića i sada je teško tužioca optužiti da opstruiše rad policije. Niko ne može da isključi mogućnost da je vlast pokušala da iskoristi nezadovoljstvo policije i napravi atmosferu za smenu Radisavljevića, koga je imenovala vlada DS-a - kaže naš izvor.\nPodgorica grad tuge i očaja\nGuverner Narodne banke Srbije Dejan Šoškić izjavio je danas da će inflacija u Srbiji najveći nivo dostići sledećeg meseca i posle toga će početi postepeno da pada.\nI promena pola o trošku države od 2012. godine\nBEOGRAD - Besplatnu stomatološku zaštitu od sledeće godine imaće svi studenti do 26 godine, predlog je zakona o zdravstvenom osiguranju o kome ove nedelje treba da raspravljaju poslanici u Skupštini Srbije, saznaje “Blic”.\nPatrijarh: Pećka patrijaršija je bila i ostaće naš duhovni centar\nRadujem se. Ali, bitnije od toga je, što je ustoličenje patrijarha srpskih u Pećkoj Patrijaršiji veliki, značajan događaj za našu Crkvu i narod. Najznačajnije je, što ovim svečanim činom nastavljamo kontinuitet ustoličenja i uloge Pećke Patrijaršije za našu Crkvu. Patrijaršija u Peći je bila, ostala i biće naš duhovni i administrativni centar. I ostaće to, ma kakve se druge stvari dešavale - poručuje u izjavi za “Blic” Njegova svetost patrijarh srpski Irinej.


Vučić najavio mogućnost da povećenje penzija prati rast plata - Glas Zaječara\nLončar: Pripremamo sistem, u naredne tri nedelje broj obolelih će se…\nStanje na putevima: Saobraćaj je pojačan\nĐerlek se založio za kovid propusnice i obaveznu vakcinaciju zdravstvenih i…\nHome Ekonomija Vučić najavio mogućnost da povećenje penzija prati rast plata\nPredsednik Srbije Aleksandar Vučić izjavio je danas da će se truditi da ubuduće povećenje penzija prati rast plata.\nOn je rekao da je dobro razumeo ključni zahtev koji je predsednik PUPS-a Milan Krkobabić izneo na sednici Glavnog odbora a to je da penzije prate rast plata.\n„Nisam siguran da će sto odsto to moći da bude tako a imate moje obecanje da ću se truditi“, rekao je Vučić.\nOn je zahvalio PUPS-u i njegovim članovima na svemu što su radili od kada participiraju u vlasti sa Srpskom naprednom strankom.\n„U Srbiji postoji neverovatan paradoks, jer trudeći se da stvorimo budućnost za našu decu najveću pdoršku smo imali od najstarijih“, rekao je Vučić.\n„Uvek imaju najviše razumevanja za državu, razumeju sve spoljnopolitičke aspekte i potrebe da sačuvate samostalnost i slobodu Srbije, ali su i ljudi koji razumeju i ekonomke probleme“, rekao je Vučić.\nPrema njegovim rečima, penzioneri dobro razumeju da ukoliko je ekonomija loša ne mogu da se isplaćuju obaveze, a uvek su spremni da budu „na braniku otadžbine“.\n„Beskrajno sam zahvalan najstarijim gradjanima, zahvalan sam i PUPS-u jer je, kada je bilo tešo dobro razmeo ono što smo radili“, rekao je Vučić.\nPrethodni tekstLončar: Pripremamo sistem, u naredne tri nedelje broj obolelih će se povećati\nVučić najavio mogućnost da povećenje penzija prati rast plata 22/08/2021\nLončar: Pripremamo sistem, u naredne tri nedelje broj obolelih će se povećati 22/08/2021\nStanje na putevima: Saobraćaj je pojačan 22/08/2021\nVremenska prognoza: Danas pretežno sunčano 22/08/2021\nDnevni horoskop za nedelju 22. avgust 22/08/2021


14 Mar 2019 Komentara (0)Novosti / Novosti iz osiguranja / Generali / Generali osiguranje / Generali Grupa /\nNeto dobit ovog osiguravača je povećana u 2018. godini za 9,4%, na 2,31 milijardu evra. Neto operativna dobit porasla je 3%, na 4,86 milijardi evra, dok je bruto obračunata premija osiguranja uvećana za 6,7%, na 65,2 milijarde evra.\n"Generali je realizovao strateški plan za period od 2015. do 2018. godine, nadmašivši sve zacrtane ciljeve i uspešno realizovao zaokret u poslovanju", naglasio je izvršni direktor Philippe Donnet. U kompaniji ističu da su dobro pozicionirani da ostvare sve ciljeve zacrtane u novom poslovnom planu za razdoblje do 2021. godine.\nTako su rezervisali 4 milijarde evra za akvizicije i širenje poslovanja u Latinskoj Americi i Aziji kako bi poboljšali profitabilnost. Zanima ih pre svega upravljanje imovinom i ostale usluge sa visokim prinosima.


BOG – PORODICA – OTADŽBINA! ONO ŠTO ZAPAD NIKAD NIJE MOGAO DA NAUČI: Tajna uspeha Vladimira Putina... | Vestinet.rs\nPočetna POGLEDI\tBOG – PORODICA – OTADŽBINA! ONO ŠTO ZAPAD NIKAD NIJE MOGAO DA NAUČI: Tajna uspeha Vladimira Putina…\nSirijska kriza je naterala Rusiju da interveniše u arapskoj zemlji kako sutra ne bi morala da se nosi sa pobunom u Severnom Kavkazu i širenjem islamističke pobune na bivše sovjetske republike, muslimanske zemlje na južnim granicama Ruske Federacije.\nAli ovo su sve poznate teme, stoga poslušajmo koje su to smernice u unutrašnjoj politici u poslednjem mandatu Vladimira Putina.\nČini se da su neke odluke bolne, kao što je bilo najavljeno, jer je podrška predsedniku Rusije u zemlju s maksimalnih 89 odsto u vreme ujedinjenja Krima s Rusijom sada pala na 70 odsto.\nPodsetimo da je 2018. godine, tokom sprovođenja penzijskih i drugih reformi u jednom trenutku podrška Putinu pala na 66 odsto, iako je i taj „pad“, u poređenju sa drugim svetskim liderima, još uvek plebiscitarna podrška politici Kremlja.\nU svom tradicionalnom godišnjem obraćanju naciji, prvom otkako je preuzeo treći mandat ruskog predsednika, Vladimir Putin je najavio nastavak reformi i jačanje države, založivši se za neophodnost duhovnog i moralnog preporoda Rusije, kao i na podizanja demografskih pokazatelja.\nPutin je tada kazao kako Rusija nema drugog izbora osim demokratije, ali da se ruska demokratija mora graditi na temeljima ruske tradicije i nikako neće prihvatiti standarde nametnute spolja.\nOsvrnuo se i na korupciju, za koju kaže da je relikt iz vremena Sovjetskog Saveza koji koči ekonomski razvoj.\nUpravo zbog korupcije je obećao da će uvesti posebne zakone, kao i mogući zakon o nadzoru imovine državnih funkcionera u inostranstvu, što je garant boljeg funkcionisanja države. Ruski vođa je izjavio i kako podržava čvršći nadzor nad inostranim aktivnostima funkcionera.\nOvaj deo je posebno važan, s obzirom da ruskog predsednika u inostranstvu poštuju grupe kojima se u Rusiji ne dozvoljava delovanje. Tako su zabranjene aktivnosti Nacional-boljševičke partije, profašističke organizacije koja se skrivala iza ideologije sovetskih boljševika.\nZabranjeno je i delovanje Muslimanskog bratstva, međunarodno priznatih islamističkih terorističkih grupa i radikalnih desničarskih organizacija, iako potonje u većini slučajevima imaju korene u susednim zemlja, kao pokret UNA-UNSO u Ukrajini iz kog su nastali Desni sektor i druge nacionalističke i neonacističke organizacije.\n„Prosta i pojednostavljena rešenja koja nude ekstremni nacionalisti svih boja mogu odvesti ovo društvo i zemlju u propast.\nS druge strane, nećemo dozvoliti stvaranje nikakvih etničkih enklava koje bi imale svoja pravila i zakone“, izjavio je ruski predsednik i pozvao ruske zastupnike u parlamentu da donesu zakone koji će sprečiti ilegalno useljavanje, ali i one koji će pojednostaviti život legalnim useljenicima.\n„Novim zakonom treba olakšati ulazak i ostanak u Rusiji svim građanima bivših sovjetskih republika, kao i direktnim potomcima rođenih u Ruskom carstvu i Sovjetskom Savezu.\nPojedinci koji izraze volju za dolaskom u Rusiju, a koji bi se odrekli starog državljanstva, morali bi da dobiju rusko bez nepotrebnih komplikacija.\nRusiji trebaju profesionalni i marljivi ljudi, ali je činjenica da birokratija ometa taj proces.\nPostojeći zakoni ne pomažu, nego imaju suprotan efekat, a naturalizacija naših sunarodnika, ljudi koji su kulturološki i duhovno bliski nama, teško se sprovodi iz istog razloga“, ovim rečima je Putin pojasnio kako on vidi rešenje tog problema.\nKasnije je zbog krize u Donbasu potpisao dekret koji svim stanovnicima Donjecke i Luganske Narodne republike daje mogućnost sticanja ruskog državljanstva, a da se ne moraju odreći ukrajinskog.\nAli, ovaj zakon nema veze sa srednjoročnom strategijom privlačenja pripadnika ruske zajednice u matičnu zemlju, kojih je nakon raspada Sovjetskog Saveza u zemljama Istočne Evrope i Centralne Azije ostalo na desetine miliona.\n(N.Babić / Logično)\nPUTIN POZVAO VELIKU PETORKU! „Neka izaberu vreme i mesto!“ – VREME JE ZA SAMIT VLADARA SVETA!\nBOG – PORODICA – OTADŽBINAspoljnopolitičke odlukeVladimir Putinzapad


Nebojša Katić: Bauk javnih investicija | Hronika\nPočetna strana > Hronika > Nebojša Katić: Bauk javnih investicija\nIz ugla ekonomske istorije i skorašnjih iskustava, ekonomska politika kakva se vodi u evrozoni izmiče zdravom razumu. Politikom budžetske štednje kreatori ekonomske politike već godinama maltretiraju svoje građane odbijajući da javnim investicijama pomognu posustali privredni rast. Iako su ekonomije evrozone ponovo na ivici recesije, ekonomski stratezi se i dalje premeštaju s noge na nogu, odlažući nužnu promenu ekonomske politike. Kao što se u Evropi ozbiljno kasnilo sa promenom monetarne politike u trenutku izbijanja velike finansijske krize 2008, tako se danas kasni sa promenom fiskalne politike pred novom krizom koja je na pragu.\nOd 80-ih godina prošlog veka ekonomska politika počiva na slepoj veri da se ekonomski procesi mogu efikasno kontrolisati i usmeravati isključivo merama monetarne politike, pre svega promenama visine kamatnih stopa koje kontrolišu centralne banke. Kada je reč o fiskalnoj politici, dozvoljeno je samo snižavati poreze, pre svega najbogatijima, jer to, eto, podstiče privredni rast.\nU tako zadatom okviru i ekonomski odgovor na finansijsku krizu iz 2008. bio je isključivo monetarni. Evropske centralne banke su tada drastično snizile svoje kamatne stope i spustile ih do nule, da bi ih poslednjih godina uvele i u negativnu zonu. Pored toga, Evropska centralna banka je upumpala i ogromne količine novog novca u sistem. Takvim merama je trebalo obezbediti likvidnost finansijskog sistema, olakšati kamatni teret dužnicima i podstaći privatnu i investicionu potrošnju. Reč je o monetarnom eksperimentu kakav do tada nije bio viđen u ekonomskoj istoriji.\nFormalni izgovor za izostanak investicija vezan je za sporazum iz Mastrihta po kome javni dug država evrozone ne sme preći 60 procenata BDP-a, a godišnji budžetski deficit ne sme biti veći od tri procenta BDP-a. Kako su dugovi velikog broja evropskih država iznad ovih limita, insistira se na tome da prostora za povećavanje javnih investicija jednostavno nema. Iako zajednička valuta zahteva (razumnu) harmonizaciju fiskalnih politika, bojim se da pravi razlozi za ignorisanje javnih investicija leže na sasvim drugoj strani i da su više u sferi ideologije i zaštite moćnih interesa.\nKao odgovor na takozvanu veliku depresiju tridesetih godina prošlog veka, javne investicije su postale jedan od ključnih instrumenata antirecesione politike. Uporedo s tim, došlo je i do drastične promene u odnosu prema ulozi države u ekonomiji. Osim što je podstakao javne investicije, državni intervencionizam je tada doveo i do reforme poreskog sistema i velikog rasta poreskih stopa za najbogatije. Trend velikog socijalnog raslojavanja time je zaustavljen i na kraju procesa reformi pojavila se država blagostanja. Ono što je počelo kao tehnički odgovor na ekonomsku krizu, okončalo se velikom socijalnom transformacijom u korist onih koji žive od rada, ne od kapitala.\nRazgrađivanje tako stvorenog sistema, uz dosta muka i uz različite izgovore, počelo je osamdesetih godina prošlog veka. Ova ekonomska i ideološka transformacija vezuje se za period vladavine Margaret Tačer i Ronalda Regana. Procesi započeti u anglosaksonskim državama su se širili i danas su deo opšteprihvaćene ekonomske doktrine u velikom delu sveta.\nRazumno je pretpostaviti da je oklevanje sa javnim investicijama posledica straha da bi to mogao biti početak novog jačanja uloge države u ekonomiji. U nekom trenutku bi se proces mogao oteti kontroli i dovesti do nove socijalne transformacije koja bi ugrozila interese onih koji danas određuju sudbinu sveta. Za te centre moći, taj rizik je prevelik.\n:\tAleksandar Vulin: Protiv vojske i države Srbije vodi se specijalni rat lažnim vestima\n:\tLekari iz BiH stigli u Novi Pazar, Ljajić tvrdi da je došlo do ”određene stabilizacije stanja”


Nema više zakazivanja "preko reda": Zenička bolnica uvela online zakazivanje pregleda - Akta.ba\n14.01.2021. 12:04 / Izvor: Akta.ba\nKB Zenica navedeni softver uvela je u okviru Projekta sprečavanja i borbe protiv korupcije u zdravstvu koga provode Transparency interantional Bosne i Hercegovine (TI BiH) i Centri civilnih inicijativa (CCI), uz finansijsku podršku Evropske unije. Automatizirani sistem je u najvećoj mogućoj mjeri oslobođen mogućnosti uticaja pojedinaca, što dovodi do smanjenja mogućnosti za koruptivne radnje prilikom zakazivanja pacijenata. Automatski sistem kreiranja i transparentne liste čekanja obezbjeđuju pacijentima potpuni pristup informacijama, a zdravstvenim radnicima olakšava rad i pojednostavljuje komunikaciju sa pacijentima.\nProjektom sprečavanja i borbe protiv korupcije u zdravstvu se nastoji doprinijeti smanjenju rizika za pojavu korupcije u sektoru zdravstva u BiH, kroz saradnju sa 15 javnih zdravstvenih ustanova u BiH sa kojima se radi na unaprijeđenju njihovih internih pravnih akata koji uređuju oblasti podložne korupciji (javne nabavke, upravljanja ljudskim resursima, upravljanje finansijama, sukob interesa), kako bi se pokazalo da je moguće značajno poboljšati stanje u pojedinim ustanovama i koji će poslužiti kao primjeri za dalje uspostavljanje sistemskih preventivnih rješenja. Formirana je i posebna Koalicija za praćenje i zagovaranje borbe protiv korupcije u zdravstvu koju čine mediji i lokalne NVO.\nProjekat sprečavanja i borbe protiv korupcije u zdravstvu koji finansira Evropska unija, u vrijednosti od 490.000 eura, nastoji doprinijeti smanjenju rizika za pojavu korupcije u sektoru zdravstva u BiH kroz unaprijeđenje transparentnosti, odgovornosti i integriteta 15 javnih zdravstvenih ustanova u BiH, saopćeno je iz CCI.


NVO 4 Life u Solunu o štetnosti droga - CdM\nNVO 4 Life u Solunu o štetnosti droga\nNVO 4 Life učestvovala je na Regionalnoj konferencija o politikama prema drogama u jugoistočnoj Evropi, u Solunu u Grčkoj.\nKonferencija je imala za cilj povezivanje organizacija civilnog društva, kreatora politika, istraživača i drugih profesionalaca aktivnih u oblastima vezanim za pitanja droga u regionu jugoistočne Evrope.\nSastanak je organizovan kako bi se razgovaralo o kretanjima i trendovima politika prema drogama, razmijenila iskustva i najbolje prakse u regionu, Evropi ali i svijetu.\nNa konferenciji je zaključeno postoji potreba za novom definicijom pojma smanjenja štete kako bi se efikasnije odgovorilo na trenutnu situaciju i samu kulturološku promjenu kada je u pitanju upotreba droga, ne samo kada se radi o vrstama već i obrascima upotrebe.\nPredloženi su i drugi zaključci o specifičnim pitanjima kao što su programi testiranja na droge, kao potencijalna integrirana mjera za preventivno djelovanje i program smanjenje štete kod mladih u noćnom životu, koju treba podržati i sistematično primjenjivati sa strane svih zainteresovanih strana, dizajniranje i primjena specifičnih programa smanjenja štete kod imigranata i izbjeglica.\nTagoviGrčka konferencija narkomanija NVO 4 Life Solun


Emocije - Dr Zoran Milivojević - knjigoljubac.com\nknjigoljubac.com Psihološki kutak Emocije – Dr Zoran Milivojević\nEmocije – Dr Zoran Milivojević\nNovember 10, 2020November 10, 2020 Ivana NešićIvana Nešić 0 Comments 7:45 pm\nEmocije su neodvojive od živog bića koje ih oseća, u istoj onoj meri u kojoj je to biće neodvojivo od životne situacije u kojoj oseća dato osećanje.\nZa nas je emocija uvek „reakcija” bića na neko zbivanje.\nU emocionalnoj reakciji se sliva percepcija određenog događaja s percepcijom sopstvene reakcije na taj događaj.\nZbog toga se taj događaj ne samo opaža, nego se i oseća.\nUpravo je taj kvalitet osećajnosti ono što čini da se emocionalne reakcije razlikuju od drukčijih reakcija bića.\nDrugo uverenje od kojeg polazimo je da biće uvek teži da uspostavi sklad između spoljašnjeg sveta i svog unutrašnjeg sveta, odnosno da se adaptira.\nNaravno, adaptaciju, odnosno uspostavljanje sklada između subjektove slike sveta i samog sveta ne treba shvatiti samo kao prilagođavanje bića svetu, već i kao sve one postupke kojima biće sebi prilagođava svet.\nOsećanja se uvek javljaju u situaciji u kojoj biće procenjuje da je došlo do značajne promene u odnosu između njega i sveta.\nEmocija je rezultat ove promene, ali je, istovremeno, i težnja da se uspostavi neki novi sklad između bića i sveta.\nKada osoba proceni da se dešava nešto značajno, važno ili bitno ona će reagovati osećanjem.\nOno što su refleksi za telo, to su emocije za psihu.\n#psiha #psiholog #psihijatar #dusa #misao #emocija #osećaj #osećanja #nadrazaj #procena #desavanje #prilagodjavanje #postupci #dogadjaj #opazanje #refleksi #telo #preporukezacitanje #knjigoljubac #zivimsvojsan #ilivemydream #zoranmilivojevic


Paraolimpijac - Blic Sport\nČESTITKE HEROJIMA Paraolimpijci osvojili šest medalja na EP u stonom tenisu\nSrpski stonoteniseri paraolimpijci osvojili su u utorak još dve bronzane medalje na Evropskom prvenstvu u Sloveniji, i to u ekipnoj konkurenciji - Mitar Palikuća, Miroslav Homa i Milan Zelen u klasi T5, kao i Goran Perlić i Boris Stoiljković u klasi T2.\nZLATO I DVE BRONZE Tri medalje za srpske paraolimpijce na EP u Sloveniji\nNaši paraolimpijci osvojili su tri medalje na Evropskom prvenstvu u stonom tenisu - zlatnu i dve bronzane.\nSVETSKI PRVAK Vučić, Ana Brnabić i Mihajlovićeva čestitali Zariću, u Londonu ga bodrili prijatelji iz Srbije\nPredsednik Srbije Aleksandar Vučić, premijerka Ana Brnabić i potpredsednica Vlade Zorana Mihajlović čestitali su paraolimpijcu Milošu Zariću osvajanje zlatne medalje u bacanju koplja na Svetskom prvenstvu u Londonu.\nUSPEH IZ SNOVA Paraolimpijac Miloš Zarić šampion sveta u bacanju koplja\nVeliki uspeh stiže iz Londona, jer je naš paraolimpijac Miloš Zarić na Svetskom prvenstvu osvojio zlatnu medalju u bacanju koplja.\nNikola Jokić i njegovi saigrači iz Denvera imaju veliko srce... Dan nakon najveće pobede u sezoni, protiv ekipe Golden Stejta (132:110), Nagetsi su našli vreme da se posvete humanitarnom radu.\nSADA NAVIJAMO ZA NJIH Predstavljen Paraolimpijski tim Srbije za Rio /FOTO/\nU Domu Narodne skupštine Republike Srbije svečano je predstavljen Paraolimpijski tim Srbije koji će se od 7. do 18. septembra takmičiti na Paraolimpijskim igrama u Riju.\nOlivera Jevtić i Miloš Zarić najbolji sportisti Užica: Idemo u Rio po visok plasman\nAtletičari Olivera Jevtić i Miloš Zarić, po izboru Sportskog saveza Užica, najbolji su sportisti ovog grada u 2015. godini.


I PUTEVI SRBIJE SE PRAVDAJU "Ministre, pet meseci je malo za procenu investicija" | SC Radar\nI PUTEVI SRBIJE SE PRAVDAJU "Ministre, pet meseci je malo za procenu investicija" ■EkonomijaJun 18, 20170 comments Period od pet meseci nije dovoljan za potpunu i objektivnu ocenu realizacije javnih investicija na kojima je JP “Putevi Srbije” investitor, saopštilo je ovo javno preduzeće povodom ocene da je Srbija podbacla sa planom investicija za 7,5 milijardi dinara u prvih pet meseci, između ostalog i krivicom upravo “Puteva Srbije”.\n– Radovi su od početka građevinske sezone na svim projektima intenzivirani – navodi se u saopštenju.\n“Putevi Srbije” podsećaju da su prva tri meseca u godini – januar, februar i mart, meseci kada je u toku zimska služba i zimsko održavanje puteva, i da se u tom periodu se ne izvode radovi i nema investicija.\n– Radovi su intenzivirani sa početkom građevinske sezone 1. aprila, pa je u poslednja dva meseca primetno povećan obim radova, a samim tim i trošenje finansijskih sredstava, što će se jasno videti i kroz realizaciju budžeta za kapitalne investicije u drugom i trećem kvartalu 2017. godine – piše u saopštenju.\n“Putevi Srbije” ukazuju i da zbog uobičajene procedure (potrebe kontrole obima i kvaliteta izvršenih radova) u prvih pet meseci nije obračunat mesec maj, jer se isplata po fakturama vrši sa mesec dana odlaganja, pa je samim tim iskazana finansijska realizacija investicija manja od realne.\n– Takođe, ne odgovara istini ni tvrdnja da niži nivo investicija nije rezultat ušteda, već isključivo podbacivanja u realizaciju plana. Na primer, za samo dve investicije JP Putevi Srbije vrednost zaključenih ugovora je svega 63 odsto od procenjene vrednosti nabavki što je u apsolutnom iznosu nametnulo “uštedu” od 600 miliona dinara, pre svega kao posledica tržišne borbe za posao – ističu “Putevi Srbije”.\nMinistar finansija Srbije Dušan Vujović rekao je da je Srbija potrošila sedam milijardi dinara manje sredstava od planiranih investicija u prvih pet meseci, što znači da je “podbacila sa planom”, a “odgovor na pitanje zašto smo podbacili treba uputiti preduzećima “Koridori Srbije” i “Putevi Srbije”.\n– Put koji je započet, a nije završen ne daje nikakve ekonomske rezultate, već daje pozitivne ekonomske efekte samo u meri u kojoj je građevinska operativa angažovana i podiže zaposlenost i plate i potrošnju materijala – rekao je on.


PRVO OSNOVNO JAVNO TUŽILAŠTVO U BEOGRADU: U predmetima nasilja u porodici koristi se forenzički intervju – poseban način ispitivanja maloletnika koji su bili žrtve nasilja\nForenzički intervju, kao poseban način ispitivanja maloletnika koji su bili žrtve porodičnog nasilja, koristi mali broj tužilaštva u Srbiji, a pionir u ovom poslu, kao i u mnogim drugim segmentima borbe protiv porodičnog nasilja, je Prvo osnovno javno tužilaštvo u Beogradu.\nKako objašnjavaju u tom tužilaštvu, forenzički intervju sa maloletnicima podrazumeva primenu posebnih radnji kako bi se dete zaštitilo od sekundarne viktimizacije (ponovnog preživljavanja trauma) i kako bi se povećala njegova sposobnost da spremnije i kvalitetnije da iskaz.\nNaime, u ovim slučajevima tužilac ne obavlja ispitivanje u tužilaštvu, već u prostorijama Centra za zaštitu odojčadi, dece i omladine u Beogradu.\nTom razgovoru, pored tužioca prisustvuju punomoćnik oštećenog maloletnika, psiholog koji je prethodno veštačio dete, branilac okrivljenog, zakonski zastupnik maloletnika i psiholog Centra, objavljeno je na sajtu Prvog osnovnog javnog tužilaštva u Beogradu.\nPitanja maloletniku postavlja psiholog u prostoriji koja je adaptirana za boravak dece, a ceo razgovor se snima optički i tonski.\n"Psihologu informacije dostavljaju učesnici koji se nalaze u drugoj prostoriji i to putem mikrofona 'bubice', koje dete ne vidi. Nakon toga psiholog tužiocu dostavlja video zapis na osnovu kojeg se sačinjava se transkript iskaza", ukazao je tužilac Prvog osnovnog javnog tužilaštva u Beogradu Ljubivoje Đorđević.\nCilj je da se, kako je istakao, dete zaštiti od sekundarne viktimizacije, da se poveća njegova sposobnost da spremnije i kvalitetnije da iskaz, kao i da se poveća poverenje i deteta i roditelja u krivični postupak.\nPored ovog vida zaštite maloletnika, Prvo osnovno tužilaštva od maja 2016. godine ima Službu za informisanje oštećenih lica i svedoka u kojoj rade posebno obučeni zaposleni koji sarađuju sa Viktimološkim društvom Srbije i drugim relevantnim organizacijama za podršku oštećenima.\nKada je u pitanju nasilje u porodici, Đorđević kaže da u praksi postoje slučajevi lažnog prijavljivanja kao i lažnog svedočenja, ali da se ne može sa sigurnošću tvrditi da je to često.\nSpecifičnost zaštićenog "objekta", kako je ukazao, dovodi do raznih motiva za takvo postupanje. To može biti lična osveta, moguća ucena radi ostvarivanja neke materijalne koristi, nezadovoljstvo zbog kršenja obećanja člana porodice da će prestati sa konzumiranjem alkohola i drugi.\nPrema rečima tužioca, Prvo osnovno javno tužilaštvo u Beogradu će po službenoj dužnosti započeti krivično gonjenje izvršilaca krivičnih dela lažno prijavljivanje ili lažno svedočenje ukoliko tokom izvođenja dokaza u postupku utvrdi da su to uradili uz "postojanje jasno izražene namere za takvim postupanjem".\nOvde je, kako je istakao, bitno utvrditi da te radnje nisu preduzete usled postojanja opravdanog straha kod potencijalne žrtve ili percepcije žrtve.\nUkoliko prilikom samog prijavljivanja krivičnog dela nasilja u porodici dežurni tužilac na osnovu svih raspoloživih dokaza, izjava učesnika spornog događaja i prisutnih svedoka očevidaca, utvrdi da se u konkretnom slučaju radi o lažnom prijavljivanju, on će dati nalog policiji da se protiv te navodne žrtve podnese krivična prijava za lažno prijavljivanje.\n"Ako se u radnjama prijavljenog ne stiču svi elementi krivičnog dela nasilja u porodici, to 'a priori' ne znači da će postojati krivično delo lažno prijavljivanje ili davanje lažnog iskaza, imajući u vidu da se u svakom konkretnom slučaju procenjuje subjektivni osećaj žrtve. To je posebno važno u slučajevima kada se kao posledica krivičnog dela nasilje u porodici javlja ugrožavanje spokojstva ili duševnog stanja člana porodice", naglasio je Đorđević.\nNapomenuo je da je postojanje krivičnih dela lažno prijavljivanje i davanje lažnog iskaza u praksi lakše dokazivo pred sudom kada se radi o fizičkom nasilju.\nNa primer, kada žrtva tvrdi da joj je prijavljeni naneo povrede na određeni način i u prilog svojih tvrdnji priloži medicinsku dokumentaciju, a u toku dokaznog postupka veštačenjem bude utvrđeno da mehanizam nastanka tih povreda ne odgovara kazivanju navodne žrtve.\nTakođe, ukoliko žrtva tvrdi da je nad njom izvršeno nasilje u određeno vreme i na određenom mestu, a iz drugih izvedenih dokaza (uvidom u pasoš prijavljenog ili snimak sa sigurnosnih kamera) bude utvrđeno da prijavljeni nije bio prisutan u navedeno vreme na označenom mestu.\nInače, u okviru Prvog osnovnog javnog tužilaštva u Beogradu, od početka primene Zakona o sprečavanju nasilja u porodici ("Sl. glasnik RS", br. 94/2016), 1. juna 2017. godine, održano je preko 200 redovnih sastanaka grupa za koordinaciju, kojima prisustvuju predstavnici tužilaštva, psiholozi gradskog centara za socijalni rad i nadležni policijski službenici.\nDo sada je, za godinu i po dana na ovim sastancima izrađeno oko 5.000 individualnih planova zaštite i podrške žrtvama nasilja u porodici.\nPrvo osnovno tužilaštvo u Beogradu poseduje i internu registraciju osoba koje predstavljaju potencijalne - visoko rizične osobe za nasilja u porodici, vodi evidenciju ranijih izvršilaca tog krivičnog dela, kao i krivičnih dela sa elementima nasilja uopšte.\n"Utvrđivanje postojanja neposredne opasnosti je vrlo teško, ali je ovo način da se bar donekle olakša i omogući pravovremeno delovanje koje bi sprečilo kobne posledice", naglasio je Đorđević govoreći o važnosti ovih evidencija.\nOn je podsetio i da je njegovo tužilaštvo, na čijem je čelu od 2010. godine, izborilo prvu krivičnu presudu, u oktobru 2018. godine, u kojoj je sud uzeo u obzir motiv porodičnog nasilja, prilikom odmeravanja kazne.\nPostupajući tužilac je u tom slučaju dokazao da je nasilje u porodici optuženi (otac) izvršio iz mržnje prema sinu zbog njegove seksualne orijentacije, odnosno da je nasilje preduzimao prema sinu i supruzi zbog predrasuda i mržnje prema grupi kojoj njegov sin pripada.


JEDINSTVENA OSUDA NAPADA U PRIJEDORU Kazniti počionioca zbog verske, nacionalne, rasne i etničke netrpeljivosti\nGradonačelnik Prijedora, predsednik Skupštine grada, bošnjački odbornici u lokalnom parlamentu i predstavnici Foruma za bezbednost grada danas su jedinstveno osudili incidente motivisane verskom i nacionalnom netrpeljivošću koji su se u ovom mesecu dogodili u Prijedoru.\nPodsećamo, Srpskainfo objavila je šokantan snimak na kome Renato Marjanović nasilnički maltretira Azrina Hodžića da sa svoje prikolice skine zastavu BiH i da se izvine Srbima.\n- Tražimo od nadležnih organa da reaguju i da suzbiju svaki ovakav događaj. Pozivamo i građane da budu prisebni i da veruju u sistem koji funkcioniše u Prijedoru. Sve aktere sistema, počevši od MUP-a, Foruma za bezbednost građana, vladinog i nevladinog sektora pozivamo da građanima dokažu da možemo da održimo bezbednost u gradu za svakog građanina uz privođenje zakonu onih koji čine prekršaje i ekscese ovoga tipa - poručio je Milenko Đaković, gradonačelnik Prijedora.\nOn je rekao da je na sastanku konstatovano da je Prijedor kroz funkcije svih svojih sistema, organa i gradske vlasti i vladinih i nevladinog sektora, stvorio izuzetno povoljnu međuljudsku, građansku situaciju gde je u kontinuitetu već više godina padao broj ekscesa, kao i broj dela koja narušavaju javni red i mir i stvaraju pometnju među ljudima.\n- Želimo da i dalje održimo takvu situaciju, osuđujemo najoštrije ekscese koji su se desili u poslednjih desetak dana u dva slučaja, gde su povređena osećanja bošnjačkog naroda i ljudi u gradu Prijedoru. Mi ćemo nastaviti na tome kao grad Prijedor da radimo i dalje jer je svima interes da grad bude siguran, pre svega, zbog daljeg provođenja projekata razvoja kvaliteta života grada, ali i razvoju i privrede i zapošljavanja i ne smemo da bilo kakvi nemili događaji remete te kvalitetne odnose koji su izgrađeni - naglasio je Đaković, piše Avaz.\nPredsednik Skupštine grada Prijedora Sead Jakupović obratio se kao član Foruma za bezbednost grada Prijedora i član Glavnog odbora SDP BiH, rekao je da veoma oštro osuđuje ova dva incidenta.\nOn je pozvao sve one koji na bilo koji način imaju nameru da nešto slično rade da se suzdrže od takvih ideja, da pruže svima šansu koji ovde danas žive, a i svim drugim građanima Prijedora, da žive u tolerantnom okruženju, miru, suživotu.\nPUŠTEN DA SE BRANI SA SLOBODE Nasilniku, koji je maltretirao sugrađanina zbog zastave BiH, policija PRETRESLA KUĆU\n- Nadležni organi za procesuiranje istrage neka obave svoj posao što je kvalitetnije moguće i da na neki način ovo bude pouka svima da svako u svom narodu pokuša da deluje i reaguje da ne bi do ovakvih situacija dolazilo. Posebno incident koji je jedan vrlo brutalan, nemio događaj, kada radimo na svim poljima društvenog života u Prijedoru, da nam bude svima bolje, na neki način nas to malo pokoleba - naveo je Jakupović.\nOdbornik SDA u Skupštini grada Prijedora Mesud Trnjanin rekao je da je današnji sastanak organizovan da se osude događaji koji su bili u proteklom periodu, a koji iza sebe imaju versku odnosnu nacionalna netrpeljivost.\n- Smatramo da je grad Prijedor u dosadašnjem periodu pokazao da ima dovoljno prostora za sve nas da dobro, normalno i kvalitetno živimo i na ovaj način želimo da osudimo sve takve događaje, da iskoristimo priliku da pozovemo nadležne institucije da odrade svoj posao. Smatramo da i svi građani, pre svega roditelji, trebamo da utičemo na svoju decu, na svoje ukućane da shvatimo da je Prijedor jedan multietnički grad koji ima dovoljno širine i dovoljno prostora za zajednički život i dobru budućnost kako nas tako i naših budućih pokoljenja - poručio je Trnjanin.\nOdbornik DF u Skupštini grada Prijedora Mirsad Duratović rekao je da su policija i tužilaštvo jedan incident okvalifikovali kao zlostavljanje, mučenje i drugo neljudsko i ponižavajuće postupanje i telesnu povredu.\n- Ono što smo mi dogovorili na ovom sastanku je da se uputi zahtev MUP-u Republike Srpske i tužilaštvu da se izvrši prekvalifikacija ovog dela, jer ono u suštini jeste počinjeno iz verske, nacionalne, rasne i etničke netrpeljivosti. Samo jednim strožijim kaznama možemo poslati poruku i počiniocu da se ne bi desilo ponavljanje ovakvih dela, ali i svima onima koji bi pomislili ubuduće da počine ovakva dela da će biti adekvatno kažnjeni - dodao je Duratović.\nOn je pozvao sve građane Prijedora da se suzdrže od bilo kakvih zlonamjernih komentara koji mogu produbiti već malo narušene međuetničke, međuljudske odnose u Prijedoru „koje smo bili u poslednjem periodu podigli na neki zavidan nivo kad je u pitanju Republika Srpska“.\nSastanku je prisustvovao i delegat u Veću naroda Republike Srpske Muris Čirkić.\nPolicija je jučer uhapsila višestrukog povratnika u vršenju krivičnih djela Renata Marjanovića (31) iz Prijedora zbog postojanja osnova sumnje da je počinio krivična dela zlostavljanje, mučenje i drugo neljudsko i ponižavajuće postupanje i telesna povreda na štetu 39-godišnjeg Azrina Hodžića iz Prijedora, kojeg je primorao da sa svoga vozila skine grb BiH koji je bio zalepljen za ceradu prikolice.\nZa počiniocima drugog incidenta policija i dalje traga, a u pitanju je ispisivanje i iscrtavanje grafita ISHS NIKA (Isus Hrist pobeđuje) i ocila u blizini gradske džamije i u blizini katoličke crkve.


> Dešavanja > Beograd > Knjiga i debate > BREXIT i ponovno rađanje identiteta u Evropi: slučaj Škotske\n25 mar 2021 - 18h / Online\nBREXIT i ponovno rađanje identiteta u Evropi: slučaj Škotske\nFrancuski institut u Srbiji, u saradnji sa Francuskom školom u Beogradu, organizuje ciklus predavanja koje će održati Florian Herber, profesor istorije u Francuskoj školi u Beogradu i Lisijen Grije, profesor istorije u gimnaziji Leopold Sedar Sengor u Evreu.\nOvaj ciklus je posvećen rasvetljavanju onih istorijskih perioda koji su Evropu odvukli u takve ponore da je delovalo nemoguće da će se ikada uspraviti. Koja je bila uloga pojedinaca u preporodima koji su ipak usledili i obeležili istoriju Evrope? Ovaj ciklus istaći će značaj Istočne Evrope za razumevanje evropske i svetske istorije, ali i onih zaboravljenih tragičnih junaka koje je krasila snažna humanost.\nČetvrtak, 25. mart 2021 – 18h00\nNa francuskom, bez prevoda\nPredavač: Lisijen Grije, profesor istorije\nReferendum oko BREXIT-a i izlazak Ujedinjenog kraljevstva iz Evropske Unije u junu 2016. godine imali su posledice na više nivoa i u različitom obimu. Ovaj događaj se često predstavlja iz ugla ekonomije ili politike, a ređe sa istorijskog, geografskog, kulturnog ili identitetskog aspekta. Na koje teritorije se odnosi pitanje BREXIT-a? Kakav uticaj može imati istorija u oblastima na koje utiče izlazak Ujedinjenog kraljevstva iz Evropske Unije? Da li je ovaj referendum podstakao ponovno rađanje identiteta? Počev od devetnaestog veka, u Škotskoj se pojavljuju faze ponovnog otkrivanja i zaboravljanja svoje prošlosti. Od Sir Valtera Skota, koji početkom devetnaestog veka vraća kilt u modu, preko sukoba sa Londonom oko „naslednog prava”, uz pozivanje na nama nepoznati dokument iz 1638. godine – Nacionalni zavet za odbranu vere, odnosno škotske crkve, na koji način Škotska uspeva da se izbori sa izazovima koje donosi pripadanje jednoj multikulturalnog državi kao što je Ujedinjeno kraljevstvo?


Plejmejker Crvene zvezde Lorenzo Braun odličnim igrama u dresu Beograđana skrenuo je pažnju brojnih Evroligaških klubova.\nSpecijalizovani košarkaški portali su ranije pisali da su za 29-godišnjem Amerikanca zainteresovani Emporio Armani i Panatinaikos, a Jurohups tvrdi da se Braunovo ime nalazi i na listi želja Makabija iz Tel Aviva, piše Sport klub.\n'Ponos Izraela' oduvek je bio kolonija američkih košarkaša, a rezultati Makabija u prekinutoj sezoni 2019/20 potvrđuju da je klub iz Tel Aviva na dobrom putu da se vrati u sam evropski vrh.\nBraun je u Crvenu zvezdu došao u avgustu prošle godine i u prvoj sezoni u Evropi prosečno je u najjačem klupskom takmičenju beležio 12.3 poena, 4.6 asistencija i 3.3 skoka po utakmici.\nPojedini mediji spekulišu da bi u srpski klub mogao da stigne Lamar Piters, 22-godišnji plejmejker koji je igrao za filijalu Njujork Niksa – Vestčester.\nCrveno-beli će i sledeće sezone predstavljati ABA ligu u Evroligi.


PROZOR U PROŠLOST: Rudolf Arčibald Rajs bio je veliki prijatelj Srbije\nZahvaljujući seriji “Senke nad Balkanom”, koju sa zadovoljstvom gleda (i sa nestrpljenjem iščekuje nove epizode) veliki broj gledalaca, čulo se i za ime Rudolf Arčibald Rajs. Mogli ste da uočite poštovanje i poverenje koje su mu poklanjali državni službenici, policijski inspektori…\nKo je taj čovek, stranac, kome se bezrezervno moglo verovati, i koji je mogao pomoći pri rešavanju, naizgled, nerešivih slučajeva?\nRudolf Arčibald Rajs, naučnik, publicista i humanista rodio se 1875. godine u Južnonemačkoj pokrajini Baden. U Lozani je doktorirao prirodne nauke i, kao asistent, bavio se fotohemijom i naučnom fotografijom. Interesujući se za kriminalistiku, u Parizu je savladao nove metode identifikacije i objavio je delo “Priručnik sudske fotografije”.\nU Srbiju dolazi na poziv srpske vlade, u prvim danima Prvog svetskog rata, da, kao neutralni islednik, utvrdi nedela koja su austrougarske trupe počnile nad civilnim stanovništvom Srbije.\nU teškim ratnim godinama organizovao je u Švajcarskoj prijem mnogobrojnih izbeglica iz Srbije. Obaveštavao je evropsku javnost o zlodelima koja su se događala na frontovima i izvan frontovskih linija nad civilima.\nZahvaljujući simpatijama švajcarskog stanovništva, koje su bile na strani Srba zbog zauzimanja Rajsa, osnovana je potpora za prijem i brigu o velikom broju srpske ratne siročadi, koja je u vreme najtežih ratnih godina boravila u Švajcarskoj.\nS ratnih poprišta po Srbiji, sve do kraja rata, slao je izveštaje za francuske, švajcarske, engleske, holandske i italijanske listove.\nU članku pod nazivom “Život Srbije”, Rajs je krajem maja 1916. godine pisao evropskim i svetskim glasilima. “Obnovljena srpska vojska priključuje se u Solunu ekspedicionom korpusu generala Soraja. Uskoro će sto pedeset hiljada srpskih vojnika ponovo voditi borbe za osvajanje svoje zemlje. Svedoci smo događaja bez presedana u istoriji. Narod proteran sa svoje teritorije, koji nema više ni pedlja sopstvenog terena, smogao je snagu da spase svoju vojsku, i spreman je da se ponovo baci u borbu”, pisao je Rajs.\nBoraveći u Mačvi, upoznao je Srbe kao seljake i kao vojnike. Zavoleo ih je i zauvek ostao da živi u Srbiji.\nRudolf Arčibald Rajs je bio učesnik u izgradnji novog poretka\nKraj rata nije predstavljao i kraj njegovih misija. On je nastavio da radi ne samo kao islednik i tužilac u mučeništvu Srba, ili kao svedok njihovih poraza i pobeda, nego i kao učesnik u izgradnji novog poretka.\nU prvom planu je, ipak, bila obaveza da za međunarodnu konferenciju mira, 1918. godine u Parizu, pripremi dokumentaciju o ratnim stradanjima Srba i Srbije i prikaže je učesnicima mirovne konferencije.\nNakon stvaranja Kraljevine Srba, Hrvata i Slovenaca, 1. decembra 1918. godine, radio je na visokim državnim funkcijama. Borio se za bolji status i ugled novostvorene države, kako u Evropi tako i u svetu.\nUmni i istinoljubivi Švajcarac, koji je svetu otvorio oči o Srbima u Prvom svetskom ratu, svoje prijateljstvo zaveštao je svojim srcem. Po njegovoj izričitoj želji, nakon smrti, njegovo srce je u urni sahranjeno na Kajmakčalanu, zajedno sa srpskim junacima.\nPosle rata, Arčibald Rajs je poživeo još 11 godina u Srbiji, nažalost, razočaran političkim intrigama u Kraljevini SHS. Preminuo je 8. avgusta 1929. godine.\nVredno je napomenuti da je u našem gradu današnja Saveznička ulica nosila ime Arčibalda Rajsa. Iako je polovinom devedesetih godina pokrenuta inicijativa da se ime ove ulice vrati, to do danas nije učinjeno.\nTagovi"Senke nad Balkanom" Nada Boroš prozor u prošlost Rudolf Arčibald Rajs


Povodom 19 godišnjice zločina, 23. aprila 2018. godine u 02.04h i u 14.04h, Žene u crnom prisustvovaće komemoraciji ubijenim radnicima RTS-a, i ispred spomenika Zašto? iskazati saosećanje i solidarnost sa porodicama ubijenih. Komemoraciji će takođe prisustvovati žene iz zajednica žrtava i preživelih iz Bosne i Hercegovine iz područja Zvornika (Đulići, Klisa, Sapna).\nZajedno sa ženama iz područja Zvornika, Žene u crnom će i ovog 23. aprila:\n- Odati poštu ubijenim radnicima RTS-a,\n- Izraziti svoje saosećanje i solidarnost sa porodicama ubijenih,\n- Podsetiti građane i građanke države Srbije da je i ovaj zločin, kao i mnogi drugi, izvršen u naše/njihovo ime,\n- Uputiti zahtev vlastima države Srbije da obeštete porodice žrtava i da priznaju svoju odgovornost za ovaj zločin.\nI ovom prilikom izražavamo ogromno poštovanje ženama – žrtvama ratnih zločina: tokom maja i juna 1992. srpske oružane formacije vršili su zločine etničkog čišćenja, prognale su više hijada civila iz 13 sela sa područja opštine Zvornik, a oko 700 muškaraca potom ubijeno je...\nUdruženje građana 'Anima' već godinama učestvuje u komemorativnim skupovima – godišnjicama ubistva radnika RTS-a. Žene su svoju tragediju i bol pretvorile u zajedničku borbu za mir i pravdu, izvan i iznad svih državnih granica i podela.\nU Beogradu, 22. april 2018.